Kolarov: Nisam zabrinut zbog poraza od Novog Zelanda : Nadlanu.com\nKolarov: Nisam zabrinut zbog poraza od Novog Zelanda\nObjavljeno 30. maj 2010. / 00:00:00\nBEOGRAD, 30. maja 2010. (Beta) - Fudbalski reprezentativci Srbije Aleksandar Kolarov i Zoran Tošić rekli su da nisu previše zabrinuti zbog poraza od Novog Zelanda u pripremnoj utakmici i da taj neuspeh neće poremetiti atmosferu u reprezentaciji.\nReprezentacija Srbije je u subotu u Klagenfurtu izgubila od Novog Zelanda sa 0:1, a Kolarov smatra da su "orlovi" bili bolji od protivnika.\n"Mislim da smo bili bolji tim od Novog Zelanda. Jedno što nismo iskoristili šanse, oni su iz dve prilike stigli do gola i ispostavilo se do pobede. Imali smo želju, borbenost, ali u ovoj fazi priprema nije moglo više", rekao je Kolarov za sajt Fudbalskog saveza Srbije.\n"Nije loše izgubiti meč, ali videti gde ima prostora za poboljšanje, kako bismo bili pravi na Svetskom prvenstvu", dodao je on.\nSvetski mediji spekulišu da bi Kolarov iz Lacija mogao da pređe u Real Madrid, a reprezentativac Srbije rekao je da o tome ne razmišlja mnogo, već da je potpuno posvećen nacionalnom timu i pripremama za Mundijal.\n"Ne bih da se u ovako bitnom trenutku za reprezentaciju i srpski fudbal stavljam ispred tima. Bitno mi je gde ću igrati u budućnosti, želim da idem u neki od najvećih klubova, ali priča o odlasku iz Lacija traje dugo, pa ne mora da bude aktuelna i na pripremama", rekao je on.\n"Misli su mi apsolutno u službi reprezentacije, jer želim da, kao i ostali igrači, maksimalno spreman krenem na put u Južnu Afriku", dodao je Kolarov.\nReprezentativac Zoran Tošić rekao je da je Novi Zeland igrao veoma defanzivno, ali da poraz ne sme da poremeti "orlove" ka ostvarenju cilja.\n"Odavno nismo igrali protiv toliko defanzivne ekipe. Petorica igrača čine njihovu odbranu, pa kad bih prošao jednog, drugi se pojavio tamo gde se to ne očekuje. Možda i nije loše da nas takve stvari sada iznenade, bolje da se sada pripremimo, jer je moguće da nas baš to čeka na Mundijalu protiv Australije", rekao je Tošić.\n"Svi smo i dalje nasmejani, to je najvažnije. Ne volimo da gubimo, ali jedan poraz u prijateljskoj utakmici ne sme da nas poremeti u ostvarenju glavnog cilja", dodao je on.\nTošić, koji je polusezonu dobro odigrao u Kelnu, rekao je da je u nekoliko navrata razgovarao sa nemačkim novinarima, koji su se raspitivali o reprezentaciji Srbije, pošto će ekipe igrati u istoj grupi na predstojećem Mundijalu.\n"Zanima ih šta mislim o njihovoj reprezentaciji, o čemu sam razgovarao sa (Lukasom) Podolskim... Oni su samouvereni jer su svesni svoje snage i renomea. Nemačka reprezentacija uživa poštovanje u svakom delu sveta, pa i u Srbiji. Ali, tradicija i statistika neće igrati utakmicu nego mi, igrači. Verujem da možemo da im pariramo, posebno što imaju određene kadrovske probleme", rekao je Tošić.


Počinje popis ptica močvarica: ove zime labudovi u fokusu - Društvo za zaštitu i proučavanje ptica SrbijeDruštvo za zaštitu i proučavanje ptica Srbije\nMuzika nadahnuta divljim životinjama\nObjavljujemo konkurs za podržavanje projekata za područje Prespe, pokrenut novom saradnjom donatora!\nPočinje popis ptica močvarica: ove zime labudovi u fokusu\nDruštvo za zaštitu i proučavanje ptica Srbije od 10. do 30. januara sprovodi Međunarodni popis ptica vodenih staništa (International Waterbird Census – IWC). Ova je jedna od najstarijih istraživačkih akcija koja se na prostoru Srbije sprovodi od 1982. godine. Nekoliko stotina članova i volontera Društva za zaštitu i proučavanje ptica Srbije u narednim danima će obići reke, jezera, bare, akumulacije, ribnjake, kanale i slična vodena staništa u potrazi za pticama.\nOrnitolozi i ljubitelji ptica lociraće i prebrojati divlje patke, guske, barske koke, ždralove, čaplje, ronce, gnjurce, kormorane, galebove, šljuke i brojne druge vrste divljih ptica koje žive uz vodena staništa, poput ugroženog belorepana i crnog orla. Posebna pažnja tokom ovogodišnjeg popisa biće posvećena prebrojavanju i utvrđivanju starosne strukture tri vrste labudova kojih se mogu videti u Evropi i Srbiji i to labuda grpca, velikog i malog labuda.\n„Cilj ovog istraživanja je obilazak celokupnih tokova naših najvećih reka poput Dunava, Save, Tise, Zapadne Morave i Drine radi prebrojavanja i praćenja kretanja ptica. Prebrojavanje ptica na Dunavu ove, kao i ranijih godina, radiće se sa vode i sa kopna i to nam je najveći izazov“, kaže Marko Šćiban, koordinator popisa ptica iz Društva za zaštitu i proučavanje ptica Srbije i dodaje: „Ptice močvarice postaju sve ugroženije širom sveta, prvenstveno zbog gubitka staništa, ali i tamo gde postoje odgovarajući stanišni uslovi ptice vodenih staništa nailaze na brojne probleme koje uzrokuju ljudi. Tu bih istakao problem trovanja olovom“.\nKada je u pitanju trovanje olovom problem leži u lovu olovnom sačmom na vodenim površinama. Prema istraživanju koje su ornitolozi iz DZPPS uradili u Srbiji se godišnje u ribnjake, jezera i reke ispuca oko 5,5 tona olovne sačme! Na ovaj način svake godine više od 20 miliona novih kuglica olova dospeva u životnu sredinu, čime se ugrožava javno zdravlje i bezbednost građana. Olovo je visokotoksičan metal koji izaziva tešku anemiju i utiče na nervni sistem, krvotok, jetru i bubrege. Trovanje olovom izaziva letargiju, slepilo, paralizu pluća i crevnog trakta, napad i smrt, kako kod životinja, tako i kod ljudi.\nPored evidentiranja vrsta i brojnosti uočenih ptica, istraživači će beležiti i da li se na vodenim površinama koje se obilaze lovi, pratiće kakvo je stanje ekosistema, obala i šuma u priobalju reka.\nUčešće u zimskom popisu ptica odvija se na volonterskoj osnovi, a uspeh akcije zavisi od dobre volje i motivacije učesnika. Akcija je odlična prilika da se novi volonteri priključe, nauče da raspoznaju i popisuju ptice, i obiđu mnoge krajeve Srbije.\nNakon završenog popisa, svi podaci o zabeleženim i izbrojanim pticama u našoj zemlji biće prosleđeni u svetsku bazu podataka, u Biro za istraživanje vodenih ptica u Holandiju, kao i nadležnim zavodima za zaštitu prirode u Beogradu i Novom Sadu.\nUkoliko ste zainteresovani dobrodošli ste da se priključiti popisu, pišite namna iwc@pticesrbije.rs. I kao početnik možete doprineti unapređenju znanja o zimskoj rasprostranjenju ptica u Srbiji, a na raspolaganju su vam dva elektronska priručnika na srpskom jeziku. Dovoljno je samo da se prijavite nacionalnom organizatoru, a on će Vas potom usmeriti prema vašem lokalnom koordinatoru.\nVojni manevri na Pešteru ugrožavaju prirodu i narušavaju mir meštana\nProglašena nova značajna područja za ptice u Srbiji\nZapošljavamo koordinatora projeкtа


Ovi respiratori nisu namijenjeni za upotrebu u invazivnom liječenju, posebno za bolesnike s COVID-19, stoji u optužnici\nDIREKTOR VERLABA Badnjević: Ne smijemo otkrivati detalje o verifikaciji respiratora\nBadnjević: Tako stoji u ugovoru s FUCZ-om\nMjeriteljska laboratorija Verlab proteklih dana obavljala je po ugovoru s FUCZ-om verifikaciju kineskih respiratora koji su putem kompanije "Srebrena malina" uvezeni u BiH.\nDirektor "Verlaba" Almir Badnjević, rekao je za "Avaz" da su uređaji verifikovani i da je to sve što može reći.\n- Međutim, zbog stavku u ugovoru, gdje se FUCZ pozvao na Pravilnik o mjeriteljskim laboratorijama, ne smijemo ništa govoriti. Sve informacije može samo dati Federalna uprava civilne zaštite - rekao nam je Badnjević.\nVršilac dužnosti direktora Federalne uprave civilne zaštite Enes Memić izjavio je danas za medije da je uspješno okončana verifikacija respiratora koje je iz Kine uvezla kompanija “Srebrena malina”, pa su "raspodijeljeni i sigurni za upotrebu"\nInače, instalacija i verifikacija respiratora najprije je započeta u oktobru prošle godine, ali je prekinuta jer je utvrđeno da neki od respiratora ne rade ispravno zbog čega se tražilo mišljenje proizvođača.\nSuština je međutim da ovi respiratori nisu namijenjeni za upotrebu u invazivnom liječenju, posebno za bolesnike s COVID-19 koji su u kritičnom stanju i kojima može trebati dugotrajna invazivna i visoko/niska ventilacija, što je navedeno u optužnici.\nViše o temi Almir Badnjević\n28.04.2020 u 12:56\nAlmir Badnjević Verlab Respiratori


Ovde se nalazite : World Class Serbia / Procena fizičke forme povezane sa zdravljem\nDosadašnja istraživanja utvrdila su jasnu vezu između fizičke aktivnosti i zdravlja. Osobe koje redovno učestvuju u nekom od oblika fizičke aktivnosti odlikuju se boljom fizičkom formom, koja osigurava, pre svega, kvalitetniji i duži životni vek pojedinca.\nKao fitnes centar koji potrebe svojih klijenata uvek stavlja na prvo mesto, World Class je pokrenuo projekat sa ciljem pružanja dodatne usluge u vidu procene fizičke forme pojedinca, a ista se sprovodi radi:\nEdukacije klijenata o trenutnom nivou fizičke forme povezane sa zdravljem, kao i poređenje dobijenih parametara sa standardima za pol i uzrast;\nPrimene dobijenih rezultata za dizajniranje programa vežbanja;\nPrikupljanja podataka, kako sa inicijalnog, tako i sa ponovljenih merenja radi evaluacije primenjenog programa vežbanja;\nMotivisanja klijenata utvrđivanjem jasnih i dostižnih trenažnih ciljeva\nKako bi dobijeni rezultati bili validni neophodno je da se ispoštuju određene smernice, a više o njima, kao i o ostalom što Vas interesuje, možete dobiti na recepciji naših centara.\nStraight lats pull-down Core exercisePogledajte sve video snimke


Niko nije kreativan kao Arteta, Arsenal sa malim budžetom i pet novih igrača?! - Sportske.net\nKombinacija prodaja, pozajmica, trejdova, mogla bi "Tobdžije" da dovede do tima koji pruža mnogo veću nadu naredne sezone...\nStop za premijerligaše, napadač ne želi transfer!Bomba? Parižanima dojadilo natezanje, našli novog napadača? Ikardi "visi", Kutinjo u "crvenom"?Novi rezultati testiranja na koronavirus u Premijer ligi, i dobre i loše vesti!Meta londonskih velikana nastupa u četvrtoj nemačkoj ligi!Rodžers dovodi svog miljenika sa "Enfilda"?\nArsenal čeka rasplet oko nastavka PL, ali i ako liga bude nastavljena, teško je verovati da mogu da se vrate u borbu za Ligu šampiona.\nPandemija je ostavila trag pa će klub, umesto sa profitom od nekoliko miliona, sezonu završiti sa gubitkom, a jasno, kada se budu svodili konačni računi ovo je prvi put za 18 godina da su u "crvenom".\nTo će naterati Stena Krenkea da smanji troškove, plate od 230 miliona funti su veliki problem, uz to, klub je kupovao, sada mora da prodaje, kako bi doveo nove igrače.\nPre svega, Obamejang će otići, klub neće dozvoliti da narednog leta kapiten napusti klub bez obeštećenja, ali on nije jedini. Arteta je i pre prekida sezone, bio jasan, hoće nove štopere, Sokratis i Mustafi su na prodaju, Rob Holding ima ugovor još tri godine, ali su ga povrede sprečile da pokaže šta može, iako i dalje ima poverenje navijača.\nVili Saliba stiže iz Sent Etjena, kupljen je prošle godine, sada stiže u tim, ali Arteta želi još jednog štopera. Da li besplatnog Tijaga Silvu, koji ipak ima ogromne finansijske zahteve, ili nekog drugog igrača na pozajmicu, jer novca nema.\nIma eventualno za levog beka Ajaksa, Taljafika koji košta 20 miliona, a Arteta želi i vezistu, pa bi mogao da ponudi Lakazeta za Lemara, ta trampa sa Atletikom je moguća. Želeli su iz "Jorgandžija" i Partija, ali i on je preskup.\nŠta još može klub da uradi, blizu su dogovora sa Vilijanom, Brazilac ima i ponudu Totenhema, ali Arsenal nudi dogovor na tri godine, sjajni vezista bi bio ogromno pojačanje.\nI na kraju Džastin Klajvert. Uz Romu bi možda otišli Mustafi, ostao bi Mihtarijan koji bi značajno morao da smanji ugovor, bio bi doplaćen novac za Holanđanina čime bi svakako tim bio mnogo jači.\nNavijači se pitaju šta bi moglo da se desi sa napadačem, imaju mladog Martinelija, nudili su navodno i Obamejanga za Ikardija Parižanima, ali kako rekosmo, novac je odlučujući faktor...\nIpak, ako ostvari deo planova, sa novih četiri ili pet igrača u postavi, Arteta će imati znatno jači tim nego ove sezone.


Bijelo Polje obilježilo Dan opštine\nNaslovnica NAJNOVIJE Politika Bijelo Polje obilježilo Dan opštine\nBijelo Polje – Povodom 3. januara Dana opštine Bijelo Polje danas je održana svečana sjednica Skupštine opštine u prisustvu brojnih visokih crnogorskih zvaničnika, među kojima i predsjednika Crne Gore Fillipa Vujanovića.\nPrisutne je pozdravio predsjednik Skupštine Opštine Džemal Ljušković, dok je predsjednik Opštine Aleksandar Žurić, podsjetio na značajne investicije koje su na području bjelopoljske opštine realizovane u protekloj godini. Ističući da je Bijelo Polje deceniju unazad bilo veliko gradilište, Žurić je naglasio da taj ciklus nije jenjavao ni u protekle četiri godine velike ekonomske krize.\nInvesticije u kapitalne infrastrukturne projekte samo u poslednjem četvorogodišnjem mandatu lokalne uprave prevazišle su iznos od 100 miliona eura. Od planirana 24 miliona kapitalnog budžeta u 2014. godini, u potpunosti je realizovano 14 miliona, a 10 se nalazi u fazi realizacije, gdje su radovi na projektima u toku, ili se finalizuju”, kazao je prvi čovjek Opštine. On je podsjetio da je usvojen prostorni urbanistčki plan koji će determinisati razvoj Bijelog Polja u godinama koje dolaze, kao i veliki broj detaljnih urbanističkih planova. ” Kao proizvod strateškog pristupa rješavanja ključnih problema grada, proglašeni su i lokaliteti četiri biznis zone sa svim zakonom dozvoljenim benefitima za buduće investitore. Pored planske, posebnu pažnju smo usmjerili na izradu projektne dokumentacije za naše ciljne projekte”, kazao je Žurić i istakao da je u protekloj godini za izradu glavnog projekta valorizacije Đalovića pećine obezbijeđeno 150 hiljada eura, te da je u toku izrada studije izvodljivosti. Urađen je kaže, projekat putnog pravca od podnožja do vrha Bjelasice sa bjelopoljske strane, kao i svi potrebni elaborati i studije. Započeti su i radovi na izgradnji puta Ravna rijeka- Jasikovac- Cmiljača, čime su se na najkonkretniji način stekli uslovi za turističku valorizaciju Bjelasice, projekta za koji je u četvorogodišnjem investicionem ciklusu za putnu, elektro i vodovodnu infrastrukturu i instaliranje žičara planirano oko 30 miliona eura. Kada je u pitanju putna infrastruktura, predsjednik Opštine kaže da najvažniji poduhvat u godini za nama, predstavlja završetak regionalnog pravca Slijepač most-Tomaševo-Pavino polje- Kovren-Žabljak- Pljevlja, čija je poslednja etapa sa bjelopoljske strane otvorena prije nekoliko dana. „Ovaj projekat je do sada koštao više od 15 miliona eura, a imaće ogroman značaj za razvoj ozbiljne poljoprivredne proizvodnje u našoj opštini. Značajna sredstva uložena su u izgradnju putne mreže na seoskom području. U protekloj godini nastavljena je izgradnja velikog stambenog kompleksa „Solidarnosti” u Nikoljcu, čijim završetkom će 150 porodica dobiti krov nad glavom. Projekat je vrijedan 6,5 miliona eura, a biće završen sredinom ove godine. Takodje, izgrađena je još jedna stambena zgrada na Ribarevinama za potrebe najugroženijih sugrađana, a početkom decembra potpisan je je sporazum o izgradnji novog objekata za penzionere. Izgradjen je još jedan vrtić u u centru grada, koji je koštao 1,5 miliona eura. Započeta je izgradnja osnovne škole u Dobrakovu, a sredstva su obezbijedili Opština i mjesna zajednica. Takođe, zahvaljujući donaciji američke ambasade od 400 hiljada eura izgrađena je Grupna kuća za djecu za smetnjama u razvoju bez roditeljskog staranja, a u ukupno opremanje uloženo je još 100 hiljada eura koje su obezbijedili Kancelarija Evropske unije u Podgrorici, UNICEF i drugi partneri. U rekonstrukciju gradske kapele uloženo je 300 hiljada eura, a privodimo kraju potpunu rekonstrukciju gradske tržnice sa pratećim sadržajima, vrijedne 2 miliona eura. Radovi na rekonstrukciji gradske i prigradske vodovodne mreže završeni su planiranom dinamikom, a obilježen je početak radova na izgradnji značajnog i velikog projekta vodovoda Zaton. Prvih radnih dana u novoj godini očekujemo i upotrebnu dozvolu za završeni vodovod u Džafića brdu”, naglasio je Žurić i kao prioritetnije projekte u godini za nama izdvojio i kolektor za prečišćavanje otpadnih voda, vrijedan 25 miliona eura. “Značajno je pomenuti i dvije male hidroelektrane vrijedne 2 miliona eura, kao i izradu projektne dokumentacije i raspisivanje tendera za izgradnju treće trase od Slijepča mosta do Lepenca, vrijednosti 2 miliona eura”, kazao je Žurić.\nDanas su predsjednici Države i Opštine Filip Vujanović i Aleksandar Žurić, polaganjem kamena temeljca na Ribarevinama ozvaničili početak radova na vodovodu Zaton, jednoj od najznačajnijih investicija u ovoj godini.\nPovodom Dana oslobođenja Bijelog Polja jutros su predstavnici SUBNOR, lokalne samouprave i političkih partija položili cvijeće na spomenik Palim borcima.


Home Izaberi grad Cazin U Cazinu će se proizvoditi dijelovi za auto-industriju\nU izgradnju Poslovne zone Ratkovac u Cazinu do sada je uloženo oko pet miliona KM, a njena osnovna svrha je privlačenje stranih investicija i otvaranje novih radnih mjesta, istakao je Nermin Ogrešević, gradonačelnik Cazina.\nUskoro se očekuje početak realizacije još jednog kapitalnog projekta, a radi se o investiciji jedne poznate austrijske kompanije koja se bavi proizvodnjom namotaja za tranfsormatore, generatore i različite tipove motora, a konkretno, u Cazinu će se proizvoditi dijelovi za auto-industriju. U svrhu izgradnje proizvodnih kapaciteta od grada Cazina kupili su oko 50 dunuma zemljišta i nekretnine u Poslovnoj zoni Ratkovac, a vrijednost ove kupovine iznosi 580.000 KM.\nZa razvoj poduzetničkih zona u četiri općine Unsko-sanskog kantona, Vlada USK izdvojila je nedavno 390.000 KM iz kantonalnog budžeta i ova sredstva biće utrošena kako bi se unaprijedili uslovi poslovanja privrednih subjekata.\nPrema riječima Samre Mehić, resorne ministrice privrede, od ovih sredstava 130.000 KM pripast će Bosanskom Petrovcu, po 80.000 Bihaću i Bosanskoj Krupi, dok će Cazin dobiti 100.000 KM.\n“U proteklim godinama u svim gradovima i općinama USK formirane su ovakve zone, gdje je privrednicima omogućeno da pokrenu ekonomske aktivnosti uz brojne povoljnosti, kao što su niže cijene za građevinsko zemljište i uređena infrastruktura. Pokazalo se da je na taj način generisano otvaranje velikog broja radnih mjesta i takva praksa biće nastavljena i u budućnosti”, navela je Mehić.\nPrevious articlePosjeta predstavnika Švicarske ambasade OŠ Harmani 2 u sklopu projekta „Sigurno školsko okruženje“\nNext articleVIDEO: Podržan prijedlog o usvajanju Programa utroška sredstava ,,Tekući transferi drugim nivoima vlasti”


MyCity » Hardware » USB Port\nPoslao: 14 Feb 2010 20:18\nOvako,zanima me da li se moze da se na jednom racunaru obrisu drajveri za USB Port tj.da se tamo gde se nalazi lista svih drajvera da se USB Port obrise i tako se onemoguci koriscenje istog???\nP.S.Ovo pitam zato sto me je nastavnik informatike zaduzio da to pronadjem jer u mojoj skoli ucenici donose svoje fles memorije i skoro svi racunari su zarazeni sa Win32:Jeefo crvom...\nJednostavno uđi u BIOS i isključi USB kontroler jer mislim da je nepotrebno petljati se sa Device Manager-om i isključivanjem USB portova.\nA mozda je neka od vaspitnih metoda ipak bolje resenje? Jer, na ovaj nacin ces onemoguciti upotrebu USB portova uopste i time onemoguciti rad periferija koje koriste USB port (mis, tastatura, stampac, skener, kamera...). Ukoliko ne koriste uredjaje koji se prikljucuju na USB port, a vaspitna metoda ne donese zeljeni rezultat, onda je "safe to disable USB" u BIOS-u\nPoslao: 14 Feb 2010 21:30\nNapisano: 14 Feb 2010 21:30\nProbaj desno dugme i opciju disable.\nNeke maticne ploce u BIOS-u imaju opciju iskljucivanja integrisanog USB kontrolera, pa mozes i to da probas.\nSvakako treba da znas da time gubis i mogucnost prikljucivanja USB miseva, stampaca itd.\nDopuna: 14 Feb 2010 21:30\nPretekao me drummer\nPoslao: 15 Feb 2010 12:09\nMa ovi kompvoi su *ranje tako i nemaju nista sto se prikljucuje na USB port tako da cu probati ovo sto ste rekli pa javljam sta je bilo\nKorisnici trenutno na forumu: A.R.Chafee.Jr., brufen2, CUCLA70, galijot, Georgius2, sekretar


Ministarka još nije čula da se kolektivni imunitet ne dobija vakcinama nego preboljevanjem | Borba Info\nHome/Aktuelno/Ministarka još nije čula da se kolektivni imunitet ne dobija vakcinama nego preboljevanjem\nMinistarka još nije čula da se kolektivni imunitet ne dobija vakcinama nego preboljevanjem\n29/01/2021\tAktuelno Leave a comment\nProcena je da milion i po do dva miliona građana treba da bude vakcinisano da bi se stvorio kolektivni imunitet koji će zaustaviti epidemiju korona virusa.\nTako je članica Kriznog štaba Darija Kisić Tepavčević odgovorila na pitanje portala Nova.rs o tome kada se, nakon trenutnog zaravnjenja epidemiološke krive, može očekivati drastičniji pad broja zaraženih i jenjavanje epidemije.\n“To su procene, predviđanja, kada je u pitanju kolektivni imunitet”, rekla je Kisić Tepavčevićeva kojoj su novinari imali prilike da postave pitanje nakon sednice Kriznog štaba. Upitana da li će se raditi istraživanja delotvornosti vakcine, ona je rekla da će se raditi istrazizvanja samo u određenim grupama.\n“Već su na području Vojvodine rađena neka istraživanja. O tome će govoriti kolege. Ono što jeste, ne samo našoj zemlji, ono što pokazuju dosadašnja istraživanja je da su podaci ohrabrujući i idu u prilog tome da je posle vakcinacije višestruko veći nivo antitetela neko nakon preležane bolesti. Ipak, sve to je prilično složena i zavisi od mnogo parametara”, napomenula je Kisić Tepavčević.\n“Sada imamo moćno oružje za borbu protiv virusa korona, a to je vakcina”, rekla je Darija Kisić Tepavčević, koja je i ministarka rada.\n“Vršeno je epidemiološko isztraživanje i taj krug se zatvorio, zatvorila se mogućnost da se ta infekcija dalje prenosi iz tog pojedinačnog rezervoara. To je nešto što će nas očekivati i u daljem periodu, zato sve pratimo. Ono što je bitno je da su analize pokazale, da, iako se radi o virusu koji je u odeređenim segmentima izmenjen, da se te promenene ne odražavaju na sastav vakcina i na njihov efektivnost”, istakla je Kisić Tepavčević.\n“Imajući u vidu učestalost oboljevanja zdravstvenih radnika širom sveta, jasno da su oni grupa koja je bila izloženija nego drugi. Ali, tu je širok spektar zanimanja, vojska, policija i svi koji su na dnevnom nivou u kontaktu sa velikim brojem ljudi”, rekla je Kisić i dodala da nijedna grupa nije bezbedna kada je u pitanju korona.\nPrevious OPIPAVAJU TEREN ali Srbija ne treba da brine – To je samo međunarodna POGREBNA GRUPA\nNext Nestorović: Pre bih umro nego primio vakcinu – OVO JE ISTINA


MINISTAR POPOVIĆ: Srbi mogu trpeti mnogo toga, ali im ne diraj u veru, Crkvu i Kosovo | Novosti.RS\n„Stavljajući sve u funkciju jedine ideje kojoj je sve ove godine služio, a to je opstanak na vlasti po svaku cenu, on pokazuje da mu nije sveto ništa na čemu je utemeljena Crna Gora sve ove vekove i da mu je stvaranje podela u narodu i društvu jedina šansa da ostane još malo na vlasti i izbegne odgovornost za sva nedela koja je počinio. Međutim, ovakav javni napad na Srpsku pravoslavnu crkvu, koju on naziva “zlikovačkom“, do sada nije viđen i to je otvoreni poziv na progon i nasilje, kazao je Popović za IN4S.\nPrema njegovoj oceni, to je mogao da učini samo dosledni naslednik Sekule Drljevića i Savića Štedimlije, osvedočenih mrzitelja svega srpskog i pravoslavnog.\n„Ja sam više puta govorio da je Milo Đukanović jedan od najvećih neprijatelja srpskog naroda. A istorija je pokazala baš na našem primeru da su najostrašćeniji u mržnji prema Srbima upravo oni koji su nekada bili pripadnici našeg naroda i vere, pa su zbog vlasti i uticaja promenili svoju veru. Jer samo su oni nekada, kao danas Milo Đukanović, mogli tako brutalno da se obruše na Srpsku pravoslavnu crkvu i njenog Mitropolita, da donose zakone kojima žele oteti vekovne hramove da bi stvarali svoju lažnu veru i lažnu crkvu, da hapse poštovane i voljene Vladike, da proganjaju građane na molitvama, da ukidaju pismo kojim se pisalo vekovima, da izbacuju Srbe iz javnih institucija i srpske pisce i pesnike iz školskih programa, da svakodnevno napadaju Srbiju, koja je uvek bila najbliži saveznik Crne Gore, ističe ministra Popović.\nOn je dodao da mi sada, u situaciji kada je narod Crne Gore mirno odlučio da brani svoje svetinje, i kada se ujedinio oko svojih Vladika i Svetog Vasilija Ostroškog, od Mila Đukanovića možemo očekivati sve najgore, jer oseća da je ugrožen njegov način vladanja sazdan na podelama, strahu, mržnji i otvorenom antisrpstvu i antipravoslavlju.\n„Niko ne može zabraniti Srbiji da se brine o svom narodu ma gde on živeo i Srpskoj pravoslavnoj crkvi, posebno ako su ugroženi ili progonjeni, kao što je to danas slučaj u Crnoj Gori. Ako je Milo Đukanović mislio da će Srbi u Srbiji ćutati zato što se on danas možda oseća sigurnim pod skutima svojih suverena iz NATO pakta, i da će moći bez posledica da progoni Crkvu i srpski narod, onda se grdno prevario. Izgleda da on ništa nije naučio iz istorije naroda kojem je pripadao dok se nije preverio, pa čak ni iz litija prethodnih meseci, da Srbi mogu trpeti mnogo toga, ali im ne diraj u veru, Crkvu, slobodu i Kosovo. Vreme je čudo i svakoga nauči sve i postavi na svoje mesto. Uveren sam da će tako biti uskoro i u Crnoj Gori“, zaključio je ministar Popović.\nMilo Đukanović SPC u Crnoj Gori Crna Gora Nenad Popović


Tanjug 21. januara 2021. 17:13\nMOSKVA – Direktor Ruskog fonda za direktne investicije (RFPI) Kiril Dmitrijev izjavio je da se čitav niz država članica EU interesuju za rusku vakcinu protiv virusa korona „Sputnjik Ve“ (Sputnik V) i da se o njenoj proizvodnji razgovara sa Nemačkom.\n„Imamo odličan dijalog s Nemačkom u vezi potencijalne proizvodnje vakcine u Nemačkoj… Postoji veliki interes pojedinačnih država članica Unije, ali mi će svakako pratiti procedure Evropske agencije za lekove (EMA)“, rekao je Dmitrijev novinarima u Moskvi.\nDodaje da će Fond sarađivati sa evropskom platformom KOVAKS ali da su prioritet isporuke vakcina zemljama direktnim putem, prenosi Sputnjik.\n„Veoma je važno da su u Mađarskoj odvojili politiku od zdravl?a i života ljudi. Mi se od prvog dana borimo za to da vakcina bude izvan politike i da odluke o vakcinama treba da se zasnivaju na bezbednosti, efikasnosti, logistici, uslovima ugovora, a ne na politici“, rekao je Dmitrijev.


Delegiranje i osnaživanje - BIZ\nMnogi menadžeri se često osećaju prebukirano i pod stresom. Čak i uz odličnu organizaciju, oni ne mogu da postignu sve što je neophodno kako bi ostvarili očekivan rezultat. Mogući uzrok tome je nedovoljno razvijena veština delegiranja poslova. Poveriti nekome posao je velika odgovornost i najčešće menadžeri misle da bi oni sami uradili posao mnogo bolje i brže nego bilo koji član tima.\nCilj obuke je unapređenje veština delegiranja i osnaživanja kroz sagledavanje njihovih aspekata. Kada je rok definisan, važno je napraviti procenu da li je racionalno posao delegirati nekome. Posmatrano na kratke staze, ovo može izgledati kao neefikasno korišćenje vremena, ali na duže staze, isplati se delegiranjem određenih poslova razvijati i jačati kompetencije zaposlenih kako bi ostvarivali što bolje rezultate za što manje vremena.\n• Zašto je važno delegiranje poslova i koje su prednosti\n• Kako da razviju veštinu delegiranja poslova i realno procenjuju raspoložive resurse\n• Kako da kontrolišu obavljanje delegiranih zaduženja\n• Kako da kroz delegiranje osnažuju kapacitete članova tima, odnosno da delegiranje koriste kao learning by doing alat za razvoj timova\n• Kako da evaluiraju rezultate obavljenih poslova i kako da na njih reaguju


- Oni će vas uceniti, pretiće vam, pokrenuće razne procedure, kasniće sa isplatama, ali se ne možemo predati jer je budućnost naše dece u pitanju - poručio je Orban.\n- Vlada tu nije mogla da se odupre, ali su mađarski glasači zaštitili Evropu od obaveznog raspoređivanja migranata po zemljama - kazao je.\n- Evropska unija očekuje da će doprineti idealu evropske slobode, ali deca nisu deo slobode odraslih i to nije pitanje slobode, već dečje zaštite. Oni žele da nam oduzmu mogućnost da edukujemo decu. Možda je na Zapadu drugačije, ali edukacija mađarske dece je na Mađarima - ocenjuje Orban.\n- Bićemo prva zemlja u Evropi koja će građanima nuditi treće, buster doze od 1. avgusta. Zdravstvene službe ohrabruju nevakcinisane starije osobe da prime vakcine, a imunizacija će biti pokrenuta i u školama, za decu stariju od 12 godina i pre nego što počne školska godina - dodao je.


Sušeni proizvodi i pekarska proizvodnja :: Ecolab Serbia\nOdržavanje optimalnog nivoa higijene u prostorijama gde se obavlja postupak sušenja pravi je izazov. Zatvoreni proizvodni ciklusi i prostorije za preradu osetljivu na vlagu često su smetnja čestom čišćenju. Ipak je čišćenje neophodno, jer vlažnost nastala tokom proizvodnog procesa može da prouzrokuje stvaranje plesni u zatvorenim sistemima. Stoga čišćenje i dezinfekcija opreme koja se koristi za preradu osetljivih sastojaka zahtevaju upotrebu materijala i tehnologija naročito namenski razvijenih umesto hemijskih sredstava na bazi vode. Pored toga, od proizvođača sušenih i pekarskih proizvoda se zahtevaju veoma visoki standardi higijene i izgleda za posude i kutije u kojima se proizvodi transportuju od postrojenja do maloprodajnog objekta.\nEcolab snabdeva industriju sušenih proizvoda i pekarsku industriju efikasnim i bezbednim rešenjima za čišćenje. Naša inovativna rešenja za higijenu postrojenja neposredno se nadovezuju na naše koncepte za higijenu osoblja i pranja u tunelima. Naše nevodene (suve) tehnologije čišćenja obezbeđuju rešenja koja se prilagođavaju svakom pojedinačnom slučaju, pa čak i u najtežim situacijama. Rezultat je:\nKombinacija dokazanih tehnologija, primenjene hemije i saznanja\nPotpuno nova, ne-vodena rešenja za pranje\nIndustrijska rešenja prilagođena dimenzijama čak i za najmanje pekare ili prodavnice\nSpecijalizovani vrući postupci za obradu i čišćenje površina


PRVA GODINA 45. AMERIČKOG PREDSJEDNIKA — Bosnjaci.Net\nPRVA GODINA 45. AMERIČKOG PREDSJEDNIKA\nObjavljeno: 02. February 2018. 17:02:22\nZIJAD BEĆIREVIĆ: Prema viđenju nekih posmatrača, Trump se trudio da kapitalizira ranija dostignuća, posebno u ekonomiji, rasporedi ih i uključi u svoju viziju američke budućnosti. Pri tome se postavio kao “Anti- Barack Obama”, da obustavi i izbriše brojne regulacije koje je Obama u toku svog mandata postavio, što se posebno odnosei na Obamin plan zdravstvene zaštite poznat kao “Obamacare“. Uz to je posebno naglasio da neće zatvoriti američki zatvor Guantanamo na Kubi, jedan od važnih ciljeva u mandatu Baracka Obame.\nStudirao je ekonmomiju, a diplomirao je na prestižnoj školi „Wharton“ u Philadephiji. Njegov životni cilj bio je: “Kralj nekretnina!“\nAko naporno radite, vjerujete u sebe, vjerujete u Ameriku, onda možete sanjati sve, možete biti sve!\n“Anti - Barack Obama“\nPrema ocjeni mnogih posmatrača, Trum pri tom nije govorio o drugim skandalima, umješanosti Rusije u američku demokratiju, pucanju po školama i bolnicama...\nBurlington, 31.januara 2018.


Kada je bolje angažovati marketing agenciju? - Laganoo Blog\nKada je bolje angažovati marketing agenciju umjesto formiranja marketing tima?\nBiti na čelu kompanije i poziciji donosioca odluka nije lako. Pogotovo u doba velikih globalnih promjena i poteškoća u poslovanju sa kojima se svi susrećemo, kada je više neko ikad potrebno ostvariti što bolje rezultate uz što manje ulaganja.\nZa svako poslovanje, marketing aktivnosti predstavljaju bitan segment. Manje kompanije obično nemaju marketing timove već outsource-uju ove usluge. Međutim, ne samo one, nego i veće kompanije i pored toga što imaju veći broj zaposlenih takođe angažuju marketing agencije.\nKada dođete do pitanja da li angažovati marketing agenciju ili oformiti marketing tim, potrebno je sagledati sve strane, te uvidjeti prednosti plaćanja usluga koje nudi marketing agencija sa jedne strane, kao i prednosti kreiranja stalnog marketing tima u vašoj firmi, sa druge strane.\nPrednosti angažovanja marketing agencije\n1. Možete se fokusirati na ono što predstavlja osnov vašeg biznisa\nOdabir profesionalne agencije znači da će se vaša kompanija “rasteretiti” razmišljanja o marketingu, a svoje resurse i kapacitete usmjeriti na razvoj proizvoda i usluga koje nudite, prodaju ili unapređenje brenda.\nIskustvo je pokazalo da u većini slučajeva firme imaju značajnu korist od angažovanja agencije koja primjenjuje sve potrebne marketinške vještine i znanja i agencije kojoj je, jasno, marketing “prirodno stanište” i u tome su najbolji, za razliku od klijenta kojem su u fokusu poslovanja druge djelatnosti i čiji interni resursi nisu bliski marketingu.\n2. Troškovi i efektivnost\nStavite troškove na papir i uporedite. Kreiranjem internog marketing tima, vaša kompanija ima troškove zarada i opreme za rad marketing menadžera (ili više njih, u nekom slučaju). Pored toga, morate razmišljati i o danima bolovanja, plaćenom odmoru, zdravstvenom osiguranju, troškovima obuke i slično.\nAngažovanjem agencije, možete dobiti iste usluge u vidu sveobuhvatnog marketing paketa, za znatno nižu, fiksnu mjesečnu naknadu. I još: agencija je uvijek dostupna i vama na raspolaganju.\nZato, umjesto raspisivanja konkursa i dugotrajne selekcije kandidata, samo kontaktirajte marketing agenciju i zakažite besplatne konsultacije već danas.\n3. Dobijate iskusne stručnjake i ostvarujete veći povrat investicije\nAngažovanjem agencije dobićete više za svoj novac. Jednostavno, za proviziju koja uključuje određeni paket usluga, dobijate profesionalni tim stručnjaka za digitalni marketing, oglašavanje na društvenim mrežama, tim koji uključuje i SEO stručnjaka, web dizajnera, grafičkog dizajnera, copywriter-a. Svi članovi tima su stekli iskustvo u svom poslu, poznaju uslove na tržištu i znaju kojim metodama da postignu željene rezultate.\nUmjesto kreiranja marketing tima koji tek treba da se uhoda, uči, stekne iskustvo, agencija je u stanju da vam isporuči upravo sve to – i to odmah.\nSve ovo naravno da ne znači da angažovanje internog tima nije dobra ideja, međutim angažovanjem agencije možete biti sigurni da je zaokružena jedna kompletna marketing priča, sa dodatnim resursima neophodnim za ispunjenje svih profesionalnih zahtjeva.\n4. Alati i treninzi\nKreiranje i implementacija uspješnih strategija digitalnog marketinga često zahtijevaju online softvere i alate za marketing koji se kupuju ili plaćaju na mjesečnom nivou.\nStvaranjem marketing tima u okviru vaše kompanije, morate računati i na troškove kupovine svih potrebnih alata. Međutim, angažovanjem marketing agencije nećete imati ove troškove i nećete brinuti o zastarjelim verzijama softvera, isteklim pretplatama ili sličnim problemima.\nIsto tako, agenciji neće biti potrebni treninzi koje biste morali obezbijediti svojim zaposlenima. Njihovi timovi su razne obuke i treninge već prošli ili se i dalje usavršavaju, ali ne na vaš račun.\nZaključak – marketing agencija vs. interni tim\nU ovom tekstu osvrnuli smo se na sitacije u kojima je bolje angažovati marketing agenciju nego voditi čitav interni marketing tim.\nAngažovanjem agencije dobijate znanje i iskustvo iz marketinga, profesionalan i obučen tim, po nižoj cijeni i bez dodatnih troškova opreme, treninga, softvera.\nZa manje kompanije, angažovanje agencije predstavlja najbolje rješenje, jer će tako sve svoje marketing zadatke i ideje proslijediti outsource-ovanoj agenciji.\nZa veće kompanije, interni timovi ne predstavljaju zastarjeli način rada, ali angažovanje agencije omogućava da se kreiraju i realizuju kompleksni ciljevi i zahtjevne marketing kampanje.\nUkoliko želite saznati koje sve usluge marketinga nudi agencija “Laganoo” ili se konsultovati sa nama koje je najbolje rješenje za vaš biznis – kontaktirajte nas.


Novi Megane je predstavljen automobilskim novinarima na, sada već uobičajenoj lokaciji, kada su u pitanju promocije ključnih modela iz Renault/Nissan game – Rovinju. Četvrta generacija modela Megane nastavlja frontalni „napad“ Renault Nissan Alijanse, a koju je započeo Clio četvrte generacije, takođe predstavljen na istom lokalitetu.\nOpširnije: U Rovinju predstavljen novi Renault Megane Comments (3) Datum poslednje izmene ponedeljak, 15 februar 2016 22:24\nNa sada već tradicionalnom Toyota doručku pred kraj godine, novinarima su predstavljeni prodajni rezultati za godinu koja je na kraju. U 2015. Toyota je u Srbiji, uprkos turbulentnom tržišnom okruženju, povećala prodaju svojih automobila za deset procenata. Opširnije: Toyota u Srbiji povećala prodaju za 10% Add new comment Datum poslednje izmene ponedeljak, 21 decembar 2015 20:14\nNakon ultra premijere koju smo imali pre par meseci u Beogradu, i to dve nedelje pred sajam automobila u Frankfurtu, došlo je vreme i za gala promociju koja treba da označi i zvanični start prodaje. Opel je svoj udarni model u C segmentu predstavio predstavio u beogradskom hotelu Radisson Blu Old Mill, pred velikim broj gostiju koji su želeli da šta sve Opel nudi sa novom generacijom modela Astra.\nOpširnije: Nova Opel Astra – gala premijera Add new comment Datum poslednje izmene petak, 04 decembar 2015 00:25\nU Hotelu Falkensteiner u Beogradu, 3. decembra, predstavljen novi Mitsubishi L 200, čime je javnost u Srbiji među prvima u Evropi imala priliku da se upozna sa novim modelom japanskog proizvođača. Opširnije: Mitsubishi L200 promocija Add new comment Datum poslednje izmene petak, 04 decembar 2015 20:49\nTransformisani Nissan salon u AK Kompresor\nAuto kuća Kompresor je u saradnji sa kompanijom Nissan, 26. novembara 2015. u Beogradu, predstavila u svom prodajnom salonu novi korisnički servis, koji će biti jedan od nejvećih poduhvata takve vrste u kompletnoj auto industriji.\nOpširnije: Transformisani Nissan salon u AK Kompresor Add new comment Datum poslednje izmene subota, 28 novembar 2015 19:02\nStrana 9 od 61\tStartPrev45678910111213NextKraj\tAuto Godine 2016


Mirjana Radanović - Srpskainfo\nEkonomista i bivši ambasador u Briselu Draško Aćimović u medijima je još početkom aprila najavio da će BiH dobiti kredit od MMF u SDR u iznosu preko 500 miliona KM i upravo je to potvrđeno.\nPovodom Nacionalnog praznika - Dana Rusije, večeras je u bojama ruske zastave osvijetljena Palata Republike u centru Banjaluke.\nPopuštanjem mjera i ugostiteljstvo u BiH konačno će živnuti, pa su tako u Parlamentarnoj skupštini odlučili da ne gube vrijeme i već početkom ovog mjeseca su uputili javni poziv za ponude usluga hotelskog smještaja za članove Parlamenta BiH.\ngradovi 20 sati\nNačelnici opštine Lopare, Modriča i Brod, Rado Savić, Jovica Radulović i Zoran Vidić finansijski su podržali izgradnju biste Ranku Vukmiroviću, mojoru pilotu Vojske Republike Srpske koji je stradao u sukobu sa avijacijom NATO saveza iznad sela Gerzovo, opština Mrkonjić Grad.\nDanas su počasni predsjednik PDP Mladen Ivanić i gradonačelnik Banjaluke Draško Stanivuković i potredsjednica PDP Jelena Trivić, održali u Šekovićima "Razgovor sa građanima", te je tom prilikom istaknuto da Republika Srpska ima dosta potencijala, ali da su na sceni kriminal i korupcija koji moraju biti iskorijenjeni.\nNEUSPJEH TURKOVIĆEVE Savjet ministara ponovo odbio zahtjev za ukidanje viza Saudijskoj Arabiji\nSavjet ministara olakšao je ulazak stranih državljana u Bosnu i Hercegovinu, a uprkos insistiranju ministarke spoljnih poslova BiH Bisere Turković, vize za Saudijsku Arabiju nisu ukinute.\nStevandić Kalabuhovu čestitao Dan Rusije "Vaša zemlja je dala veliki doprinos Srpskoj i BiH"\nPredsjednik Ujedinjene Srpske Nenad Stevandić uputio je čestitke Njegovoj Ekselenciji ambasadoru Ruske federacije u BiH Igoru Kalabuhovu, povodom 12.juna, Dana Rusije.\nSavjet ministara BiH usvojilo je Informaciju Ministarstva bezbjednosti o stanju u oblasti migracija u Bosni i Hercegovini za mart 2021. godine, koja će biti dostavljena Predsjedništvu BiH i Parlamentarnoj skupštini BiH.\n"Dok druge stranke nestaju, mi jačamo" Selak poručio da je Teslić bastion SPS\nSa nama su dobri i vrijedni ljudi i prava je prilika da građanima i našim aktivistima zahvalim na podršci koju su nam pružili na izborima i u postizbornom periodu.\nNeuspjeh u provođenju reformi predstavlja korak unazad za sve u Bosni i Hercegovini.\nIncko nakon presude Ratku Mladiću: Molim građane BiH da zajedno rade na pomirenju i oprostu\nOdlazeći visoki predstavnik u BiH Valentin Incko komentarisao je presudu nekadašnjem komandantu VRS Ratku Mladiću u Haškom tribunalu, rekavši da je konačno dobio pravosnažnu sudsku presudu.\nNarodi nekadašnje Jugoslavije i skoro 30 godina nakon rata pokazuju da se na ovim prostorima mnogo toga mijenja, ali međusobna mržnja jedino ostaje.\nVuković osudio retoriku Denisa Zvizdića “Političar koji je opterećen devedesetim godinama“\nVisoki funkcioner SDA Denis Zvizdić je, na vrlo podal način, poredeći Srbe sa nacistima, stvarao paralele između fašizma i katarze njemačkog naroda nakon Drugog svjetskog rata sa srpskim narodom u ovom vremenu.\nDNS poziva Viškovića da podnese ostavku "Zašto crkva nije dostojanstveno prenesena na drugu lokaciju?"\nDemokratski narodni savez poziva premijera Republike Srpske Radovana Viškovića da podnese ostavku i da odgovori – da li se uplašio Tužilaštva BiH pa je poslao bager da poruši crkvu u Konjević Polju, umjesto da ona bude dostojanstveno prenesena na drugu lokaciju?\nBorenović čestitao slavu Banjaluci "Uvjeren sam da će naš grad iz godine u godinu jače sijati"\nPredsjednik PDP Branislav Borenović čestitao je krsnu slavu Gradu Banjaluci.\nVišković uputio čestitku povodom krsne slave grada "Vlada Srpske ostaće predana razvoju Banjaluke"\nPredsjednik Vlade Republike Srpske Radovan Višković, povodom krsne slave Grada Banjaluka – Spasovdana, uputio je čestitku građanima Banjaluke, gradonačelniku, predsjedniku Skupštine grada i odbornicima.\n"DNS je politička snaga" Opštinski odbor ove partije u Brčkom od danas snažniji za 82 nova člana\nOpštinski odbor DNS-a u Brčkom od danas je snažniji za 82 nova člana, svečanom prijemu i podjeli članskih karti prisustvovao je predsjednik DNS-a Nenad Nešić koji je poželio dobrodošlicu novim članovima.\nZbog neodgovornih vlasti u Republici Srpskoj mjesecima se čekalo na početak imunizacije, iako je pandemija korona virusa uzimala živote, a sada se, nažalost, kasni i u revakcinaciji. Rekao je ovo zamjenik predsjednika PDP Nenad Vuković.\nPavel Pavlikovski predsjedava žirijem na festivalu u Puli\nTREĆI DAN EVRA Hrvati na Vembliju, debi Makedonaca\n"Niko sretniji od mene" Maja Šuput se vratila poslu, pokazala snimke sa prvog nastupa poslije trudnoće (FOTO)\nERIKSEN STABILNO Danci vijestima iz bolnice obradovali sve\nČvrsto se drže svog mišljenja: Horoskopski znakovi koji NE VOLE NIKAKVE PROMJENE


Učešće građana u demokratskom upravljanju - Fondacija za otvoreno društvo\nStrateški cilj ovog programa je podrška učešću građana u ključnim reformskim procesima, uključujući pregovore Srbije sa EU o članstvu. Strateške ciljeve Fondacija ostvaruje preko davanja podrške projektima organizacija građanskog društva i državnim i drugim institucijama koje vrše javna ovlašćenja, i kroz realizaciju sopstvenih projekata Fondacije. Projekti se podnose na osnovu javnog i pozivnog konkursa.\nU 2017. godini Fondacija će podržavati projekte koji:\ndoprinose informisanom učešću što većeg broja organizacija građanskog društva kao i neformalnih grupa građana u reformskim procesima;\nomogućavaju kontinuiranu komunikaciju između donosilaca odluka i organizacija civilnog društva na lokalnom, regionalnom i nacionalnom nivou, i to preko platformi, konventa ili drugih institucionalizovanih ili polu-institucionalizovanih oblika učešća građana;\ndoprinose otvorenosti i participativnosti procesa pregovora Srbije sa EU o članstvu.\nSrđan Đurović, koordinator programa: sdjurovic@fosserbia.org\n Pod građanskim društvom Fondacija podrazumeva: udruženja građana (nevladine organizacije) čiji je cilj zaštita i promocija javnog interesa ili demokratskih interesa pojedinih društvenih grupa, strukovna i slična udruženja, sindikate, akademske i istraživačke institucije bez obzira na osnivača i oblik svojine, medije i uduženja medija, udruženja privrednika i druge slične organizacije koji deluju u interesu demokratskog društva.


BOŠKO OBRADOVIĆ: Vlast ne dozvoljava da se čuje za 30 tačaka programa Saveza za Srbiju\n24.10.2018. 22:19h 24.10.2018. 22:21h\nNa tribini Saveza za Srbiju u Staroj Pazovi lideri tog pokreta su poručili da je njihov cilj ne samo rušenje vlasti, već stvaranje "zemlje u kojoj zaista ima smisla živeti"\nBEOGRAD - Predsednik Dveri Boško Obradović izjavio je danas u Staroj Pazovi da vlast u Srbiji ne dozvoljava da ljudi čuju za 30 tačaka programa Saveza za Srbiju, jer kako je ocenio, svako ko bi to pročitao shvatio bi da misli isto, te da bi vlast onda imala problem.\nKako se navodi u saopštenju Dveri, na tribini Saveza za Srbiju u Staroj Pazovi lideri tog pokreta su poručili da je njihov cilj ne samo rušenje vlasti, već stvaranje "zemlje u kojoj zaista ima smisla živeti".\nObradović je rekao da je Srpska napredna stranka dovela do toga da mladi odlaze u inostranstvo, gradjani postaju jeftina radna snaga, te da se rasprodaju rudna bogatstva i rečni tokovi.\nPotpredsednica Demokratske stranke Dragana Rakić izjavila je da "valjda postoje zakoni koji štite žene u Srbiji", pa je stoga upitala zašto predsednik Srbije Aleksandar Vučić moli turske investitore da brinu o njima.\nTribini je prema podacima iz saopštenja pristustvovalo više od 300 ljudi.\nBoško ObradovićSavez za Srbijuopozicijaprogramtačke


Verbalni dueli Ivice Dačića i Bedžeta Pacolija se nastavljaju\nBeta 6. jula 2018. 17:30\nProces priznavanja, odnosno povlačenja priznanja Kosova kao samostalne države, osim objektivnog značaja, izaziva pažnju javnosti i zbog kontroverznih i direktno suprotstavljenih izjava ministara spoljnih poslova Srbije i Kosova Ivica Dačić Bedžeta Pacolija.\nDačić je na ceremoniji obeležavanja godinu dana vlade rekao da je Papua Nova Gvineja poništila odluku iz oktobra 2012. godine o priznanju Kosova kao nezavisne države.\nDo sada je, prema Dačićevim rečima, ovo šesta država koja je povukla odluku o priznanju kosovske nezavisnosti – Liberija, Surinam, Sao Tome i Principe, Gvineja Bisao, Burundi.\nOdmah je reagovao Pacoli koji je odbacio kao „falsifikat i izmišljotinu“ navode ministra spoljnih poslova Srbije Ivice Dačića da je Papua Nova Gvineja povukla priznanje nezavisnosti Kosova.\n„Dačić je odlučio da ponovo nastavi sa izmišljotinama i falsifikatima u odnosu na Kosovo. Posle prethodnih falsifikata koji su mu se vratili kao bumerang, on je predstavio dokument koji je pripremljen ko zna gde o navodnom povlačenju priznanja“, napisao je Pacoli na društvenoj mreži Fejsbuk.\nPacoli je i u junu na svom tviter nalogu objavio da srpski mediji šire lažne vesti pošto je Ivica Dačić na konferenciji za novinare predočio kopiju note Ministarstva spoljnih poslova Liberije o povlačenju priznanja.\n„Upravo sam razgovarao sa Vladom Liberije i potvrdili su mi da Liberija nije povukla priznanje Kosova. Vesti i nota koju šire srpski mediji su lažne i deo pokušaja ministra spoljnih poslova Ivice Dačića da širi lažne vesti“, napisao je tada Pacoli.\nVest da je Gvineja Bisao povukla priznanje saopštena je krajem novembra prošle godine na konferenciji za novinare, na kojoj je, osim Dačića, bio prisutan i premijer te države Umaro Sisko Embalo. On je demantovao da je Gvineja Bisao priznala Kosovo kao nezavisnu državu.\n„Nisam video nijedan papir o priznanju Kosova“, rekao je Embalo.\nSamo dva meseca od povlačenja priznanja Kosova, Bedžet Pacoli objavio je opet na svom Tviter nalogu da je Vlada Gvineje Bisao potvrdila da je priznanje Kosova „valjano“, čime je ponovo pokazala svoju podršku.\n„Posvećeni smo jačanju bilateralne saradnje i vrlo brzo će naš ambasador biti akreditovan“, napisao je Pacoli tada na Tviteru.\nOn je rekao da je notu kojom se potvrdjuje priznanje Kosova Gvineja Bisao dostavila i Vladi Srbije.\n„Posle dugotrajnog rada i mnogih razgovora, sinoć sam obavešten od strane ministarke spoljnih poslova Surinama, a u toku noći je izašla i nota, da je Vlada Surinam donela odluku o povlačenju odluke o priznavanju Kosova“, rekao je Dačić na konferenciji za novinare održanoj 31. oktobra 2017. godine.\nMinistarstvo spoljnih poslova Kosova saopštilo je istog dana, do sada, nije dobilo nijedan zvanični dokument da je Surinam povukao priznanje Kosova.\n„Stoga, u ovim okolnostima, Ministarstvo spoljnih poslova se bazira samo na prijateljskim odnosima izmedju Republike Kosovo i Republike Surinam i noti zvaničnog priznavanja ove države od 8. jula 2016. godine, kojom je Vlada Surinam priznala Kosovo za nezavisnu i suverenu drzavu“, navodi se u saopštenju.\nUmesto Pacolija oglasio se njegov savetnik Jetljir Zumberaj koji je rekao da se radi o „kleveti“.\n„Povlačenje priznanja ne postoji kao koncept u medjunarodnom pravu. Sve je to kleveta, dok je Dačić šarlatan“, kazao je Zumberaj za prištinske medije.\nI oko povlačenja priznanja Kosova od strane Sao Toma i Principa, Burundija i Gvineje Bisao iz Beograda i Prištine stizala su oprečne informacije i dijametralno suprotni komentari Dačića i Pacolija.\nTon kojim dvojica ministara vode ovaj verbalni sukob možda najbolje ilustruje razmena nimalo diplomatska razmena reči iz novembra prošle godine. Tada je Pacoli, na Fejsbuku, Dačićeve najave o povlačenju priznanja Kosova nazvao „don kihotovskim“ naporima.\n„Tako si mali, Ivice Dačiću… Razočaravaš me svakog dana sve više“, napisao je Pacoli u poruci na toj društvenoj mreži.\nOdmah je odgovorio i srpski ministar inostranih poslova rečima da je „kosovski ministar spoljnih poslova Bedžet Pacoli malo nervozan, jer im ne ide kako su planirali, kako su im obećali i kako su platili“.\n„Kad sam toliko mali, ti veliki Pacoli, pa što ne postadoste članovi Uneska ili Interpola, što poništiše priznanje Surinam i Gvineja Bisao? Što si ti više ljut, veliki Pacoli, ja sam sve zadovoljniji“, poručio je Dačić\nGlumac lažirao rasistički napad da poveća honorar od 100000$\nOtac kog nijedno od petoro dece nije želelo da prihvati…\nDobre partije Bogdanovića i Marjanovića u NBA ligi


Razvoj IKT izazov za poštansku industriju – Personal magazin\nPošta Srbije je, zahvaljujući potpunoj informatizacija i integracija različitih tehnoloških rešenja, spremna za izazove koje će u budućnosti doneti ubrzani razvoj informaciono-komunikacionih tehnologija (IKT), kazao je danas v.d. generalnog direktora ovog preduzeća Goran Ćirić.\nNa biznis forumu ”Kako se nositi sa digitalnim svetom’‘, koji se održava u okviru plenarne skupštine organizacije ”PostEvropa”, Ćirić je istakao da je osnovna karakteristika digitalnog okruženja Pošte Srbije razvoj integralnog i informacionog sistema koji pokriva svaki poslovni ili uslužni proces u Pošti.\nTaj sistem se sastoji iz dve velike celine – Poštansko tehnološkog informacionog sistema (PostTis) i informacionog podsistema za upravljanje poslovnim porcesima (PostSAP).\nPostTis predstavlja jedan od najvećih realizovanih IT projekata u Srbiji, koji su stručnjaci Pošte razvili sopstvenim snagama, rekao je on na međunarodnom skupu, koji je okupio više od 150 predstavnika poštanskih uprava iz Evrope i sveta.”Projekt PostTis obezbeđuje potpunu podršku osnovnoj delatnosti – automatizovan i integrisanje prijem, preradu, uručenje i praćenje pošiljaka, poštansko – finansijske usluge, naplata komunalnih usluga, bankarsko poslovanje, platni promet, međunarodni transfer novca…”, naveo je Ćirić.\nPrema njegovim rečima, zahvaljujući informacionom podsistemu u domenu Postekspres usluge, moguć je ne samo prijem zahteva na šalterima pošta, putem kol centra ili interneta, sve do praćenja rada dostavljača, a i korisnici mogu da prate status svoje pošiljke.\nĆirić je kazao da je glavni izazov za sve pitanje na koji način se može upravljati decentralizovanim sistemom, ali i na koji način se može pratiti realizacija usluga i optimizacija troškova.\nOdgovor Pošte Srbije je potpuna informatizacija svih tehnoloških segmenata i potpuna integracija različitih tehnoloških rešenja, rekao je on i dodao da je na principu informatizacije i integracije baziran razvoj glavnih poštanskih centara u Beogradu, Nišu i Novom Sadu, koji će međusobno biti povezani optičkom mrežom.\nTo će, kako je istakao, omogućiti da u poštansko-logističke centre stignu informacije o tome koja vrsta i količina pošiljaka pristiže i pre nego što one fizički stignu u centar.\nZnačajna karakteristika Pošte je i potpuna informatizacija koja se ogleda u razvoju sopstvene IKT mreže – PostNet i PTTnet\nZahvaljujući savremenim tehnologijama u Pošti Srbije, građani su na šalterima mogli da trguju akcijama javnih preduzeća, ali i da podnesu zahteve za povraćaj imovine, objasnio je Ćirić.\nOn je podsetio da je, zahvaljujući usluzi PostEksport, stimulisan izvoz malih i srednjih preduzeća, koji umesto sedam sada treba da obezbede samo jedan, elektronski dokument.\nPošta Srbije je takođe doprinela razvoju elektronske uprave, a to je povećalo ne samo poverenja građana i privrede, nego i Vlade Srbije, naveo je Ćirić.\nOn je istakao da je značajan element digitalnog okruženja Pošte integracija bankarskih rešenja koji, između ostalog, omogućava isplatu gotovine na šaletima, bankomatima ili mobilnim teminalima za korisnike svih banaka u multibanking sistemu.”Ovo je sve digitalna sadašnjost Pošte Srbije i te odrednice daju pravce za nove usluge koje nameravamo da relizujemo. Tokom ove godine razvićemo mobilni transfer novca, mobilno plaćanje, registrovanu elektronsku poštu, e-pismo, elektronsku arhivu, e-komerc portal Pošte i to su samo neke o novih elektronskih usluga na kojima rade naši stručni timovi”, zaključio je Ćirić.\nDvodnevna plenarna skupština organizacije ”PostEvropa”, koja se završava danas u Beogradu, ima izuzetan značaj za srpsku poštu i usklađivanje poštanskog zakonodavstva država članica u postupku pridruživanja Evropskoj uniji, ocenila je Pošta Srbije. ”PostEvropa” je najveća međunarodna poštanska organizacija u čijem je članstvu 50 evropskih poštanskih javnih operatera sa više od dva miliona zaposlenih, koji opslužuju više od 800 miliona korisnika i pokrivaju 40 odsto međunarodnog poštanskog saobraćaja.\nRazvoj IKT izazov za poštansku industriju was last modified: April 28th, 2012 by Redakcija\nDigitalni svetE-trgovinaIKTpoštapoštanska industrijaPostEvropaPostSAPPostTis


Šabac danas bez novoobolelih, 18 sugrađana u bolnicama – Podrinske\nŠabac danas bez novoobolelih, 18 sugrađana u bolnicama\nNa kućnom oporavku 47 osoba\nŠabac je i danas bez novoobolelih. U izolaciji je 280 sugrađana, 47 osoba na kućnom oporavku, pet lica na Sajmu, devet u bolnicama u Beogradu, četiri u Banji Koviljači, dok je kod dvoje ranije preminulih konstatovano prisustvo virusa COVID 19, saopšteno je na današnjoj konferenciji za novinare Gradskog štaba za vanredne situacije u Gradskoj kući.\nZdravstveni nadzor nad licima u izolaciji jedinstven primer u Srbiji\nZdravstvenim ustanovama- Domu zdravlja, Opštoj bolnici, Zavodu, gerontološkim centrima, danas je isporučen novi kontigent zaštitne opreme.\nDo sada su obezbeđene: zaštitne pamučne maske (8.150), hirurške maske od flisa (3.450), hirurške rukavice (6.100), skafanderi i kombinezoni (1.929), hirurške maske FFP 2 (1.000), viziri (700), fantomke (500), nepromočivi mantili (1.850), medicinski kompleti, bluze i pantalone (20), beli mantili, bluze, pamučni mantili (550), nazuvice (1.400) i kecelje (500).\nSituacija u Opštoj bolnici je kontrolisana i stabilna, u gerontološkim centrima je sve pod kontrolom.\nEpidemija je pokazala da centralizacija nije dobra\nGradonačelnik je rekao da nema uvid u trošenje budžetskog novca, ali da je evidentno da se njegovo prebacivanje sa jedne na drugu poziciju vrši bez ikakvog obrazloženja. Dokaz za to su dugovanja Gradu Šapcu u iznosu od više od 30 miliona evra koja mu sleduju po Zakonu o finansiranju lokalnih samouprava, ali ih država ne isplaćuje.\n-Ova kriza je dokazala da vas centralizacija onesposobljava da odgovorite bilo kom izazovu. Ljudi u lokalnim samoupravama su navikli da čekaju da im se nešto da, da im se da ono što im inače pripada po zakonu. Kada čekate da vam daju to što nemate, pa makar to bile zaštitne maske ili rukavice, onda stalno zavisite od nekog centra moći u Beogradu. Mi smo ovde navikli da se snalazimo sami unazad šest godina, da imamo nešto što posebno obezbedimo i da radimo u nemogućim okolnostima, tako da za nas ova situacija nije bila ništa naročito nemoguća. Imali smo u robnim rezervama zaštitne maske, krevete i razne druge stvari koje druge lokalne samouprave nemaju- objasnio je Zelenović.\nZdravstveni nadzor nad licima koja su u izolaciji i njihovo svakodnevno pozivanje je jedinstven primer rada u Srbiji, podvukao je Zelenović. Od početka se pozivaju sugrađani koji su prešli granicu i prati njihovo stanje, kontakti obolelih, a od nedavno i pacijenti koji su iz bolnica pušteni na oporavak kod kuće, objasnila je direktorka Doma zdravlja dr Jasmina Stanković.\n-Lekari koji ih prate ističu da su svih 47 sugrađana koji su pušteni sa lečenja dobrog zdravstvenog stanja. Po isteku 14 dana, pozivaćemo ih na drugo, kontrolno testiranje. Ukoliko test bude negativan, smatraćemo da su izlečeni- navela je dr Stanković.\nNa analizu poslato 19 uzoraka, samo jedan pacijent ima tegobe\nOna je rekla je da su svih desetoro juče testiranih negativni, što znači da nema nijednog sanitetskog transporta u privremene bolnice. Jutros je poslato 19 uzoraka na analizu, od kojih je samo jedan pacijent sa tegobama, 14 imaju ranije zakazane hospitalizacije iz drugih razloga i četvoro su kontakti sa COVID pozitivnim nakon isteka izolacije.\nDa su svi postupili kao Šabac, slika bi bila drugačija\n„Šabac je pokazao da i u nemogućim uslovima možete da izvučete maksimum uz dobar sistem. Država je nespremno dočekala krizu, bez testova, maski i zaštitne opreme za zdravstvene radnike, što je potvrdio i dr Kon“, ocenio je Zelenović.\n-Zamislite da je 170 lokalnih samouprava od 16.marta dobilo podatke o licima koja su dolazila iz inostranstva svakodnevno, da su ih evidentirali preko policije, gradske uprave i mesnih zajednica i vodili o njima računa kao mi. Verovatno slika ne bi bila ista, kao što sam siguran da ne bi bila ista kada govorimo o tome da li je trebalo uvesti zabranu kontakata ili zabranu kretanja. Da su svi podelili zaštitne maske, mi uopšte danas ne bismo govorili o 1.maju i policijskom času, nego bismo se svi normalno kretali, držali distancu, poštovali mere, održavali javnu higijenu i vršili dezinfekciju i život bi se kako- tako odvijao- rekao je gradonačelnik i dodao da državni sistem nije mogao da odgovori na takav zahtev, a rezultat toga je zabrana kretanja.\nGradske inspekcijske službe i dalje vrše pojačan nadzor nad poštovanjem jasno definisanih mera koje su preduzetnici dužni da sprovode u cilju sprečavanja širenja virusa.\n-Zahvalan sam našim privrednicima što poštuju mere, kao i sugrađanima koji se takođe pridržavaju uputstava Gradskog štaba- rekao je načelnik Gradske uprave Milan Vasić i dodao da su obavljeni sastanci sa gradskim prevoznikom i predstavnicima Predškolske ustanove, kako bi spremno dočekali nove odluke Vlade, ali i istakao da oprez i dalje mora biti pojačan, jer borba sa virusom nije gotova.\nGrad će nastaviti da održava javnu higijenu i vrši pojačanu dezinfekciju javnog prostora, a građani i dalje treba da nose zaštitnu opremu, podvukao je on.\nNa sednici Zdravstvenog tima zakazanoj za sutra biće reči o epidemiološkoj situaciji i očekivanjima u sledećim danima po pitanju eventualnog pokretanja javnog prevoza i otvaranja vrtića.


2 miliona dinara za lokalne inicijative u Preševu – Info Aktivist\n2 miliona dinara za lokalne inicijative u Preševu\nFondacija Ana i Vlade Divac raspisala je konkurs u novembru 2017. godine sa ciljem da podrži lokalne zajednice u rešavanju svakodnevnih problema i potreba građana, istovremeno stvarajući prostor za saradnju između izbeglica i lokalnog stanovništva.\nOd 75 pristiglih prijava, Fondacija Ana i Vlade Divac će podržati 6 projekata u Preševu ukupne vrednosti 2 miliona dinara.\n“Drago nam je što smo u mogućnosti da podržimo 18 lokalnih projekata u Subotici, Šidu i Preševu, opštinama pogođenim migrantskom krizom. Projekti će rešiti neke od lokalnih problema i uključiće migrante i izbeglice u neke od aktivnosti koje će koristiti čitavoj zajednici.\nPromocija solidarnosti je jedna od ključnih vrednosti naše Fondacije i mi ćemo podržati naše lokalne partnere u Šidu, Preševu i Subotici u promovisanju solidarnosti tokom realizacije projekta.\nProjekti će se realizovati do kraja avgusta 2018. godine, kada ćemo organizovati lokalne Letnje festivale solidarnosti gde ćemo predstaviti rezultate i podstaći duh solidarnosti i inkluzije među građanima”, izjavio je Željko Mitkovski, koordinator projekta.\nOrganizacije i neformalne grupe čiji će projekti biti podržani u Preševu: Kulturno-humanitarno udruženje “Centar za budućnost 017”, Udruženje “Traži svoje pravo”, Centar solidarnosti i unapređenja, Udruženje “Presheva.com” i neformalne grupe “Eko koraci” i “Odbor za ljudska prava” iz Preševa.\nProjekat „Podrška stanovništvu u zajednicama pogođenim izbegličkom krizom u Srbiji“ realizuje Fondacija Ana i Vlade Divac uz podršku Fondacija za otvoreno društvo (Open Society Foundations).\nHelp on the route Početna Vesti\nPrevious Post:Hajde da se upoznamo, hajde da budemo toleranti\nNext Post:Lokalne predrasude i medijski senzacionalizam


Brnabić i Lojtard: Unapređenje saradnje u oblasti ekonomije i digitalizacije - Dnevni list Danas\n0Piše: Danas Online 07. decembra 2017. 15.15\n„Sa više od 800 miliona evra, kao i otvaranja oko 8 hiljada radnih mesta, Švajcarska je jedan od značajnijih investitora u srpsku privredu“, naglasila je Brnabić. Ona je dodala da je cilj Vlade Srbije, nakon stabilizacije ekonomije i javnih finansija, da dalji ekonomski rast bude baziran na inovacijama, u čemu može pomoći iskustvo švajcarskih kompanija u oblastima informacionih tehnologija, digitalizacije i inovacija u privredi.\n„Švajcarska je, pored Nemačke i Austrije, najvažniji partner u uvođenju sistema dualnog obrazovanja i povezivanju i približavanju obrazovnog sistema potrebama privrede“, naglasila je Brnabić.\n„Osnovni cilj dualnog modela obrazovanja je smanjenje nezaposlenosti mladih i bolja povezanost privrede i obrazovnog sistema. Zbog toga su švajcarska iskustva i ekspertska pomoć u restrukturiranju obrazovnog sistema izuzetno važni za Srbiju“, istakla je Brnabić na sastanku.


Zvezdan Milovanović, poverenik Gradskog odbora Srpske napredne stranke Niš, sa svim članovima Gradskog odbora, pruža punu podršku Aleksandru Vučiću, predsedniku Republike Srbije, u njegovoj borbi da osigura budućnost svih građana Republike Srbije i generacija koje dolaze.\nDosledna borba predsednika Vučića za uspostavljanje stabilnosti, prosperiteta, razvoja i blagostanja naše države uliva poverenje građanima da će imati pristojan život i sigurnu budućnost u Srbiji.\nU proteklim godinama učinjeno je mnogo na ekonomskom planu. Politička stabilnost, koju su Aleksandar Vučić i Srpska napredna stranka uspostavili, privukla je mnoge strane investitore. Otvoreno je mnogo novih radnih mesta, a mnogo radnih mesta u velikim sistemima koja su bila pred gašenjem uspeli smo da sačuvamo. Srbija je postala cenjena i na Istoku i na Zapadu, i svetski državnici uvažavaju predsednika Vučića kao ravnopravnog partnera u razgovorima o budućnosti regiona Zapadnog Balkana i Jugoistočne Evrope.\nSrpska napredna stranka, kao državotvorna organizacija, čvrsto stoji uz svog predsednika u težnji da politički renome koji smo zadobili u svetu iskoristimo u cilju trajnog rešavanja pitanja Kosova i Metohije u interesu svih građana Republike Srbije. Rešavanje pitanja Kosova i Metohije je politički najsloženiji zadatak sa kojim se moderna srpska država susrela.\nAleksandar Vučić, kao odgovoran državnik, ne želi da rešavanje ovog pitanja ostavi u amanet narednim generacijama, već hoće da, nalaženjem najboljeg mogućeg rešenja koje je u interesu svih građana Srbije, osigura trajni mir i prosperitet kako našoj, tako i generacijama potomaka koje dolaze. Takva politika, odgovorna prema prošlosti, sadašnjosti i budućnosti, uživa punu podršku svih članova Srpske napredne stranke i svih građana.\nSNS ne toleriše nijedan oblik nasilja\nOmladinci SNS u Nišu predstavili rezultate rada\nGradski odbor SNS Niš osuđuje napad Jeremića na premijerku Anu Brnabić\nSvi funkcioneri SNS-a na proveri: Na udaru oni koji imaju drugačije mišljenje od stavova stranke\nSNS Niš: Osuđujemo laž, vređanje i medijske pritiske “Saveza za Srbiju”


Sedmična konferencija za štampu - 17. novembar 2011. | Tribunal pénal international pour l’ex-Yougoslavie\nSedmična konferencija za štampu - 17. novembar 2011.\nPretresno veće juče je naložilo Sekretarijatu da imenuje medicinskog veštaka da obavi kompletan lekarski pregled Ratka Mladića. Njegov izveštaj, koji mora biti podnesen do utorka, 6. decembra 2011, treba da sadrži sveobuhvatnu procenu Mladićevog trenutnog zdravstvenog stanja i anamnezu, uključujući kontekst i trenutni status svih zdravstvenih problema koji su nastali pre njegovog prebacivanja u Pritvorsku jedinicu. Taj veštak treba da proceni da li je i u kojoj meri njegovo trenutno zdravstveno stanje povezano s njegovom prethodnom anamnezom. Potpuni izveštaj o Mladićevom zdravlju pomoći će Veću da bolje oceni da li i u kojoj meri njegovo zdravstveno stanje može da utiče na pripremu predstojećeg suđenja. Ovaj pregled će takođe pomoći Veću da razmotri sve eventualne buduće podneske ili zahteve koji se direktno odnose na pitanje Mladićevog zdravlja i donese odluke o njima. Sledeća statusna konferencija u ovom predmetu biće održana 8. decembra 2011.\nProšlog četvrtka, Ljubomir Borovčanin, bivši zamenik komandanta specijalne brigade policije Ministarstva unutrašnjih poslova Republike Srpske, prebačen je u Dansku na izdržavanje kazne od 17 godina zatvora za zločine počinjene nad bosanskim Muslimanima tokom i nakon pada enklava Srebrenica i Žepa u julu 1995. godine. Borovčanin je jedan od sedmorice bivših visokih vojnih i policijskih zvaničnika bosanskih Srba osuđenih u predmetu Popović i drugi. Borovčanin nije uložio žalbu na kaznu zatvora od 17 godina, koja mu je izrečena 10. juna 2010. godine.\nVojislav Šešelj je juče uložio žalbu predsedniku da po hitnom postupku ukine nalog Sekretara o nadziranju njegovih komunikacija s timom njegovih pravnih savetnika. Ovo je usledilo nakon odluke Pretresnog veća koje je prošlog četvrtka odbacilo zahtev Vojislava Šešelja da sankcioniše Sekretarijat zbog toga što je naložen nadzor njegove komunikacije s timom njegovih pravnih savetnika. Jutrošnji nalog je usledio nakon zaključka Sekretarijata da postoji razumne osnove za verovanje da je Šešelj zloupotrebio svoje privilegovane komunikacije sa svojim pravnim savetnicima kako bi obelodanio poverljive podatke na svom vebsajtu, kršeći sudske naloge.\nTakođe u vezi s Vojislavom Šešeljem, u njegovo ime je u predmetni spis uneseno da se ne oseća krivim na ponovljenom prvom stupanju pred sud prošlog petka u trećem predmetu za nepoštovanje suda, nakon što je on odbio da se izjasni o optužbama. Šešelj je optužen da sa svog privatnog vebsajta nije uklonio poverljivi materijal o zaštićenim svedocima koji su svedočili na glavnom suđenju pred Međunarodnim sudom protiv njega za navodne ratne zločine.\nTakođe u petak, u predmetu protiv Gorana Hadžića, Pretresno veće je odbacilo podnesak odbrane u vezi s nedostacima u optužnici. Hadžićeva odbrana je tvrdila da je otužnica nejasna u odnosu na određene navode o individualnoj krivičnoj odgovornosti u vezi s njegovim navodnim učešćem u udruženom zločinačkom poduhvatu koji je imao za cilj uklanjanje nesrba iz velikih delova Hrvatske. Veće je ustanovilo da optužnica Hadžiću pruža dovoljno detalja da bi ga obavestila na jasan način o prirodi i uzroku optužbi koje mu se stavljaju na teret i omogućava mu da pripremi odbranu.\nU predmetu protiv Ante Gotovine i Mladena Markača, Žalbeno veće je juče donelo odluku kojom je odbačen ponovljeni Gotovinin zahtev za izdavanje obavezujućeg naloga Srbiji da dostavi dokumente u vezi s, između ostalog, odlaskom srpskih civila s područja Krajine u avgustu 1995. godine. Žalbeno veće je zaključilo da je Gotovina pružio vrlo ograničeno opravdanje za zahtev za izdavanje naloga i da je Pretresno veće već razmotrilo brojne dokaze o ovome. U svetlu ovoga, Žalbeno veće se nije uverilo da bi novi dokazi koji se potražuju imali bitnog uticaja na zaključke Pretresnog veća.\nPočetak suđenja u postupku zbog nepoštovanja suda u predmetu protiv Dragomira Pećanca zakazan je za ponedeljak, 28. novembar 2011. Pećanac, bivši oficir za bezbednost i obaveštajne poslove pri Generalštabu Vojske Republike Srpske, optužen je za nepoštovanje Međunarodnog suda zbog toga što nije postupio po obavezujućem nalogu subpoena, kojim mu je naloženo da svedoči u predmetu protiv Zdravka Tolimira. Pećanac se na ponovljenom prvom stupanju pred sud održanom 19. oktobra 2011. izjasnio da nije kriv.\nPostupak u predmetu Jovice Stanišića i Franka Simatovića privremeno je prekinut u utorak, nakon što je okončano svedočenje jedinog svedoka odbrane koji je bio dostupan za ovu sedmicu. Suđenje će biti nastavljeno u ponedeljak, 21. novembra u 15:00 časova u sudnici III pretresom u skladu s pravilom 54bis.\nPostupci na suđenjima Radovanu Karadžiću, kao i Mići Stanišiću i Stojanu Župljaninu nastavljaju se ove i sledeće nedelje prema planu.\nNa suđenju Radovanu Karadžiću, Veće trenutno sluša svedočenje Ewana Browna, vojnog veštaka koji govori o vojnim operacijama na području Bosanske Krajine.\nNa suđenju Stanišiću i Župljaninu, Veće trenutno sluša svedočenje Obrada Bubića, koji svedoči o događajima koji su se deodigrali u Kotor Varoši.\nNa kraju, želela bih da napomenem uspeh dvodnevne konferencije o globalnom nasleđu Međunarodnog suda, koja je juče završena. Konferencija je okupila više od 350 vodećih ljudi iz akademskog života, sudija, pravnika, predstavnika država i pripadnika civilnog društva. Konferencija je učesnicima pružila jedinstvenu priliku da diskutuju o globalnom uticaju rada Međunarodnog suda na međunarodno humanitarno pravo i međunarodnu krivičnu proceduru, kao i potencijal njegove jurisprudencije da utiče na oblikovanje buduće globalne pravde i unapređenje ljudskih prava.\nKonferencija je obeležila poslednji dan sudije Robinsona na funkciji predsednika Međunarodnog suda. Sudija Meron jutros je zvanično preuzeo dužnost predsednika Međunarodnog suda na mandat od dve godine.\nAleksandar Kontić, iz kabineta tužioca nije dao nikakvu izjavu.\nNa molbu da prokomentariše nalog o hapšenju koji je Žalbeno veće izdalo za novinarku i nekadašnjeg portparola Tužilaštva MKSJ Florence Hartmann, i da kaže znači li to da Međunarodni sud ima novog optuženog u bekstvu, Nerma Jelačić je rekla da nije u mogućnosti da kaže mnogo više nego što stoji u samom nalogu, ali da bi korištenje takvih reči moglo biti preuranjeno. Jelačić je objasnila da je Žalbeno veće koje rešava u tom predmetu zatražilo od relevantnih vlasti da obaveste Sekretara suda ako nisu u mogućnosti da izvrše taj nalog, prilažući i obrazloženje.\nNa molbu da dodatno razjasni naslov i sadržaj naloga, Jelačić je izjavila da je nalog za hapšenje izdan zbog toga što nije isplaćena novčana kazna koju je Pretresno veće odredilo, a Žalbeno veće potvrdilo.\nNa pitanje da li je Međunarodni sud od Francuske dobio ikakve informacije o tome gde se gđa. Hartmann nalazi, Nerma Jelačić je odgovorila da još uvek nije bilo javnih podnesaka u tom smislu.\nNa pitanje jesu li lekari iz Srbije završili s pregledom Ratka Mladića u Pritvorskoj jedinici, Jelačićeva je potvrdila da je Međunarodni sud omogućio timu specijalista po njegovom izboru da ove sedmice poseti i pregleda Mladića u Pritvorskoj jedinici. Rekla je da zbog razloga bezbednosti nije u mogućnosti da navede tačne datume kada je poseta obavljena, ali je potvrdila da je poseta bila zakazana za ovu sedmicu. Jelačić je dodala da ga je nekoliko specijalista posetilo u prisutnosti holandskih lekara koji Mladića leče od njegovog dolaska u Pritvorsku jedinicu, ali da nije u mogućnosti da obelodani šta su lekari iz Srbije utvrdili. Jelačićeva je takođe naglasila kako ovo nije bila prva poseta te vrste, objasnivši da je poseta bila u potpunosti u skladu s praksom Međunarodnog suda. Jelačić je zatim objasnila da je lekarima omogućeno da izvrše pregled Mladića, ali da mu ne mogu prepisati lečenje. Jelačić je dodala da tim specijalista iz Srbije može, ukoliko to žele, dostaviti izveštaj o svojim nalazima Sekretaru suda.\nNa pitanje o tome kakve bi bile posledice ukoliko zdravstvenim pregledom bude utvrđeno da je Mladić previše bolestan da mu se sudi, i hoće li tada doći do otkazivanja suđenja, Nerma Jelačić je odgovorila da je to pitanje koje traži previše nagađanja. Jelačić je dodala da je u nalogu koji je potpisao sudija Orie jasno navedeno kako namera Veća vezana za imenovanje tima koji će pregledati optuženog radi utvrđivanja njegovog zdravstvenog stanja nije bila usmerena isključivo na ocenu njegove procesne sposobnosti, već je svrha bila da se stekne potpuni uvid u zdravstveno stanje optuženog. Reč je o pitanju koje ni na koji način nije povezano s posetom specijalista koje je izabrao sam optuženi. Jelačić je naglasila da je Mladić uhapšen u već poodmaklim godinama, i to 16 godina nakon podizanja optužnice protiv njega, od kojih je najveći broj proveo u bekstvu, što sa sobom nosi i zdravstvene posledice. Mladić je došao s nizom već postojećih zdravstvenih problema, od kojih su mnogi od njegovog dolaska već sanirani ili su u procesu lečenja. Jelačić je rekla da se Mladiću i dalje pruža potrebna zdravstvena nega. Takođe je naglasila da Međunarodni sud od lekara za sada još nije primio nikakav nalaz u kojem bi se navodilo da Mladić nije procesno sposoban. Objasnila je da pretpretresni sudija želi da ima potpuni uvid kako bi mogao da donese utemeljenu odluku. Sudija je takođe u potpunosti svestan brojnih nagađanja u medijima o Mladićevom zdravlju, ne samo u regionu nego i na međunarodnom planu. Jelačić je podsetila predstavnike sredstava javnog informisanja da je sudija Orie to već napomenuo i na statusnoj konferenciji održanoj prošle sedmice.


Beograd dobio aktivnu zonu - Zdrava i prava\nBeograd dobio aktivnu zonu\nTradicionalna Coca-Cola trka zadovoljstva okupila je veliki broj građana svih generacija koji su dobro poznatom trasom prošetali ili istrčali pet kilometara i zajedno omogućili da Beograd dobije prvu Coca-Cola aktivnu zonu. Svi učesnici su zajedno ukazali na važnost redovne rekreacije i fizičke aktivnosti kao preduslova za očuvanje sveukupnog zdravlja.\nKao i prethodne tri godine, koliko je Coca-Cola sistem partner Trke zadovoljstva, učesnici su se pre početka trke zajedno pripremali u Coca-Cola zoni za zagrevanje.\nTakođe, na maratonu je trčanje promovisalo i više od 130 zaposlenih u kompaniji, kao i veliki broj maturanata maratonaca koje Coca-Cola sistem dugoročno podržava.\n– Veliki broj učesnika potvrđuje da je ova manifestacija i dalje oličenje sportskog duha, dobrih navika i brige o sebi kroz redovnu fizičku aktivnost. Znamo koliko je rekreacija važna za dobro zdravstveno stanje, ali i dobro raspoloženje, i stoga nas raduje da kroz Coca-Cola trku zadovoljstva zajedno motivišemo veliki broj ljudi svih uzrasta da se aktivno rekreiraju. – izjavio je Aleksandar Ružević generalni direktor Coca-Cola Hellenic Srbija.\nTokom trajanja trke, građani su mogli da se osveže na nekoj od 20 okrepnih stanica ali i da dobiju korisne savete o zdravim životnim navikama.\nStudenti medicine i nutricionisti okupljeni na projektu “Pronađi meru” posetiocima i učesnicima su davali savete o pravilnoj ishrani pre i nakon trke, ali i o hidraciji, koja je veoma važna za sve rekreativce i profesionalne sportiste. Značajna pažnja bila je posvećena i odgovornom postupanju prema životnoj sredini i ambalažnom otpadu te se Sekopak pobrinuo da se iskorišćena ambalaža prikupi i odloži.\nTui na tretmani za pomoć deci\nPremijera dokumentarca “Za dlaku”


UN: Izostao dogovor o rezoluciji za osudu nasilja u Siriji\nPetnaest zemalja članica Vijeća sigurnosti UN-a u srijedu nisu uspjele postići dogovor o zajedničkoj rezoluciji kojom bi se osudila represija sirijskih vlasti nad demonstrantima, saopštili su diplomati.\nOni su rekli da su Rusija i Kina spriječile usvajanje deklaracije, koju su inicirale Velika Britanija, Francuska, Njemačka i Portugal kako bi se osudila intervencija vojske i otvaranje vatre na demonstrante u Siriji.\nDržave članice UN koje su predložile rezoluciju podržale su inicijativu generalnog sekretara UN Ban Ki Muna, koji je u petak tražio da se provede istraga nakon što je posljednjih sedmica u Siriji poginulo na stotine demonstranata.\nMasovni protesti protiv sirijskog predsjednika Bašara al Asada koji je na vlasti od 2000. godine počeli su 15. marta.\nPrema podacima organizacija za zaštitu ljudskih prava, prije nekoliko dana poginulo je najmanje 80 ljudi, a više stotina je ranjeno kada je sirijska policija otvorila vatru na demonstrante. Od početka protesta u Siriji poginulo je najmanje 450 ljudi.\nMeđunarodna zajednica oštro je osudila nasilje sirijskog režima i pozvala vlasti da se uzdrže od nasilja.


Seks je neophodan za sreću: Jednom nedeljno je loša računica ! : Nadlanu.com\nSeks je neophodan za sreću: Jednom nedeljno je loša računica !\nObjavljeno 2. maj 2014. / 11:07:41\nDa li ste se ikada zapitali koliko seksa je dovoljno u braku ili vezi da bi bili srećni? Da li je važan kvantitet ili kvalitet? Od kako se među holivudskim parovima povela ova polemika, naučnici su shvatili da se radi o „ozbiljnom“ problemu i svesrdno se bacili na istraživanje.\nDosadašnja istraživanja su ukazivala da je seks jednom nedeljno dovoljan za sreću između partnera. Ali, izgleda da su se stvari promenile, tako da su temelji ovog istraživanja ozbiljno uzdrmani! Na jednom od sajtova za onlajn upoznavanje, sprovedena je anketa, gde su ispitanici odgovarali na pitanje koliko seksa nedeljno je potrebno za sreću. Rezultati su pokazali da je za dobru vezu potrebno da imamo odnos sa partnerom nekoliko puta nedeljno. Istraživanje je sprovedeno na više od 600 korisnika, a muškarci i žene se slažu da jednom nedeljno nije dovoljno.\nNAKON SEKSA NAPRAVILA LOM NA IMANJU: Miljana Kulić sukobila…\nČak 65 odsto pripadnica lepšeg pola i 69 dsto muškaraca je reklo da bi želeli da imaju seks nekoliko puta nedeljno, ali globalno istraživanje otkriva da ljudi u proseku imaju seks jednom ili dva puta nedeljno! Iako ne postoji „kvota“ koja je optimalna za savršenu i srećnu vezu, izgleda da muškarci i žene treba da imaju više akcije u spavaćoj sobi, jer jednom nedeljno očigleno nije dovoljno!


ICTY: Odobrena poseta srpskih lekara Mladiću\nHaški tribunal je danas saopštio da je braniocima Ratka Mladića ponudio tri grupe termina za posetu dvojice lekara iz Srbije, ali i da bi njihova poseta mogla da bude organizovana i pre tih termina.\nU dopisu sudskog sekretarijata koji je Tribunal danas objavio, ne navodi se koji su to datumi.\nOdbrana Ratka Mladića smatra da je poseta srpskih lekara neophodna, pre nego što Tribunalu bude podnet zahtev da privremeno oslobodi Mladića radi lečenja u Srbiji.\nGarancije za privremeno oslobadjanje Mladića, Vlada Srbije je već dostavila njegovoj odbrani.\nRaniji zahtev odbrane da Mladić bude pušten u Rusiju na lečenje, Tribunal je odbio uz obrazloženje da nije sigurno da bi se optuženi vratio u Hag na izricanje presude.\nIzricanje prvostepene presude Mladiću, koji je optužen za genocid i zločine protiv čovečnosti tokom rata u BiH, zakazano je za 22. novembar.\nOdbrana je prošle nedelje zatražila da izricanje presude bude odloženo, dok lekari ne utvrde da li je Mladić mentalno i fizički sposoban da učestvuje u procesu.


Vojna i naftna industrija Sirije na meti američkih sankcija - 09.11.2020, Sputnik Srbija\nSjedinjene Američke Države uvele su sankcije Ministarstvu energetike i Ministarstvu odbrane Sirije, saopštila je pres služba američkog Ministarstva finansija. 09.11.2020, Sputnik Srbija\nsvet, vesti, sad, sirija\n21:25 09.11.2020 (Osveženo: 21:30 09.11.2020)\n© Sputnik / Valeriй Melьnikov / Uđi u foto-galerijuLjudi na ulicama Damaska.\nSjedinjene Američke Države uvele su sankcije Ministarstvu energetike i Ministarstvu odbrane Sirije, saopštila je pres služba američkog Ministarstva finansija.\nNa spisku sankcija se našlo još devet kompanija i organizacija povezanih sa preradom i isporukom nafte, vojnim građevinarstvom i proizvodnjom medicinskih preparata. Na listi se nalaze i imena šest državljana Sirije i dva državljana Libana.\n„Danas je Kancelarija za kontrolu stranih sredstava američkog trezora preduzela akciju protiv sirijskih vojnih zvaničnika, članova sirijskog parlamenta, sirijskih vladinih organizacija i sirijskih i libanskih pojedinaca koji pokušavaju da revitalizuju naftnu industriju Sirije“, navodi se u saopštenju ministartsva.\nMeđu pojedincima na meti sankcija su šef obaveštajne službe sirijskog vazduhoplovstva general Hasan Džodat Ismail, šef Uprave za političku bezbednost Nasr Al-Ali, poslanici Nabil Tumeh i Amer Tajsir Hiti.\n16 Oktobar 2020, 15:54\nPored toga, večeras je državni sekretar SAD Majk Pompeo saopštio da će specijalni predstavnik SAD za Siriju Džejms Džefri napustiti ovog meseca svoju funkciju. On je saopštio da će ga na to mesto zameniti pomoćnik zamenika državnog sekretara Džoel Rejbern, dok će izaslanik u antiterorističkoj koaliciji biti koordinator za borbu protiv terorizma Natan Sejls.\nPodsetimo, SAD su 30. septembra uvele sankcije protiv šest državljana Sirije i 13 sirijskih organizacija, a na sankcionom spisku bilo je i Ministarstvo turizma. U avgustu su Sjedinjene Američke Države na listu sankcija dodale i nekoliko sirijskih građana.\nNove američke sankcije Siriji: Na udaru Asad, njegova supruga i sestra


Nakon Pokuševskog, još jedan Srbin se VRAĆA NA VELIKU SCENU - Smailagić dobija novu šansu u Golden Stejtu\nU nastavku NBA sezone gledaćemo još jednog novo-starog Srbina u najjačoj ligi na svetu.\nStopama Alekseja Pokuševskog, koji je nakon odličnih partija u razvojnoj ligi vraćen u tim Oklahome, a potom noćas dominirao u pobedi protiv Dalasa, krenuće i Alen Smailagić, koji će proći identičan put u Golden Stejt Voriorsima.\nKako pišu američki mediji, srpski biser vraćen je među Ratnike, nakon deset utakmica u razvojnoj ligi sa Santa Kruz Voriorsima.\nKlej Tompson, Alen Smailagić i Stef Kari\nRazvojni tim je završio takmičenje porazom od Lejklend Medžika, a Smailagić je prosečno beležio 7,5 poena uz 4,4 skokova i 1,5 asistencija za 17 minuta na parketu, uz šut iz igre 51,7 odsto.\nSrpski košarkaš postavio je lični rekord sezone protiv Kanton Čardža, kada je dao 19 poena uz šut iz igre 7/9. Protiv Iri Beja ostvario je dabl-dabl učinak sa 12 poena i 11 skokova, uz sedam asistencija.\nPovreda je dosta mučila Smailagića na startu ove sezone, a prošle godine je na 14 utakmica za Golden Stejt imao prosek od 4,2 poena uz 1,9 uhvaćenih lopti za oko 10 minuta na terenu. Samim tim, Smailagić će pokušati da se dokaže i da ostane u ekipi i narednih godina, jer mu ugovor nije garantovan posle ove sezone.\nU PARTIZANU PRESEKLI Zoran Savić novi sportski direktor crno-belih\nSuze u Senti o kojima priča Srbija, napadač Radnika PRAVI HEROJ - ispisao istoriju kluba iz Surdulice, dok proživljava porodičnu dramu\nPodsetimo, Smailagić je bio 39. pik na draftu 2019. godine, tada su ga birali Pelikansi, ali je odmah potom završio u Golden Stejtu.\nSVE JE SPREMNO ZA NOVU NBA SEZONU! Ponovo će se igrati po POSEBNIM PRAVILIMA, Jokić na startu UDARA na Bjelicu!


Među proteranim ruskim diplomata je i Aleksandar Pešov\nTanjug 8. aprila 2022. 09:08\nPODGORICA – Crnogorsko Ministarstvo spoljnih poslova proglasilo je u četvrtak još četvoro diplomata Ambasade Ruske Federacije u Podgorici za nepoželjne osobe, a prema saznanjima podgoričke Pobjede, jedan od njih je obaveštajac Spoljne obaveštajne službe Rusije (SVR) Aleksandar Perišov.\nIz Ministarstva spoljnih poslova saopštili su da je formalna nota o ovoj odluci, u kojoj je naveden rok od sedam dana o napuštanju teritorije Crne Gore, juče uručena ruskom ambasadoru Vladislavu V. Maslenikovu.\nPozivajući se na izvor iz vrha vlade, Pobjeda piše da je reč o nastavku aktivnosti kojim su, kako se navodi, praćene i dokumentovane subverzivne aktivnosti ruskih dipomata.\n“Crvena linija je pređena”, rekao je isti izvor podgoričkom dnevniku.\nPodsećaju da je Perišov poznat crnogorskoj javnosti zbog navodnog susreta sa predsedavajućim Skupštine, jednim od funkcionera, kako navode, „proruskog i prosrpskog Demokratskog fronta Strahinjom Bulajićem, kojem je prisustvovao i ranije proterani ruski diplomata Viktor Antipin“.\nAntipin je, kažu, takođe obaeštajac SVR, a za nepoželjnu osobu proglašen je 4. marta na osnovu procene relevantnih crnogorskih bezbednosnih organa o njegovim aktivnostima, za koje je ocenjeno da su u suprotnosti sa Bečkom konvencijom o diplomatskim odnosima.\nTvrdi se da su se Perišov i Antipin sa Bulajićem sastali 20. februara u Danilovgradu, u restoranu „Central lounge bar“, kao i da je njihov susret dokumentovan i prosleđen vrhu Agencije za nacionalnu bezbednost.\nNakon smene lidera Demokrata Crne Gore Alekse Bečića sa mest predsednka Skupštine, njega je zamenio Bulajić iz Demokratskog fronta, koji je pod velikim pritiskom da sazove sednicu parlamenta, koja bi trebalo da verifikuje izbor nove tzv. manjinske vlade za čije formiranje je mandat dobio lider Ure Dritan Abazović.\nGrcka obalska straza spasila 21 migranta kod Rodosa\nSrušila se zgrada u Lagosu, poginule cetiri osobe


26-02-2019 07:27 Svet Region\nŠefica Tužilaštva za organizovani kriminal i korupciju Republike Severne Makdonije, Vilma Ruskovska, smatra da ne postoji odgovornost Srbije ili Crne Gore kada je reč o bekstvu bivšeg makedonskog premijera Nikole Gruevskog.\nRuskovska, koja danas dolazi u posetu Beogradu, gde će sa srpskim i rumunskim kolegama razmeniti iskustva o organizovanom kriminalu u ovim zemljama, istakla je u intervjuu za "Politiku" da postoji "izuzetna saradnja" sa svim tužilaštvima u Srbiji.\nOna je dodala da tužilaštvo, na čijem je čelu, vodi postupak o bekstvu Gruveskog, koji ima politički azil u Mađarskoj, i naglasila da je za njih "veoma indikativno" to što im Albanija nije dostavila video-zapise koji bi im, kako je navela, pomogli da utvrde na kojem je graničnom prelazu ušao u Albaniju i, samim tim, na kojem je graničnom prelazu napustio Republiku Severnu Makedoniju.\n"Veoma nam je bilo važno da nam budu dostavljeni 'sejf siti' snimci Tirane u kritičnom periodu, i to oko Ambasade Republike Mađarske. Zbog čega nisu odgovorili na naš zahtev za međunarodnu pravnu pomoć, nije mi poznato", navela je Ruskovska.\nRuskovska je, ipak, uverena da će Gruveskog "stići pravda".\nOna je napomenula da za Gruevskim nije bila izdata međunarodna poternica, budući da, kada je napustio državu, još nije bio pravosnažan njegov uput za izdržavanje kazne zatvora.\n"NJegova lična karta nije bila oduzeta jer to nije predviđeno u zakonu, a i mora, kao i svaki drugi građanin, imati ispravu za ličnu identifikaciju. Bila mu je oduzeta samo putna isprava", rekla je Ruskovska.\nOna je napomenula da se Gruevski "uredno pridržavao" svih preventivnih mera, koje mu je odredio sud, do samog "ilegalnog napuštanja države".\nOna se u intervjuu osvrnula i na sprečenu terorističku akciju Islamske države u Severnoj Makedoniji i regionu, koju je sprovelo tužilaštvo u saradnji sa SAD.\n"Reč je o ljudima koji su bili pripadnici Islamske države i koji su ratovali na Bliskom istoku, kao i o njihovim sledbenicima. Ovo je bila preventivna akcija policije. U ovom trenutku vrši se forenzička analiza predmeta oduzetih u ovoj akciji", rekla je Ruskovska.\nKoliko je samoproglašeno Kosovo zavisno od SAD, pogledajte OVDE.\nGruevski – intervju na srpskom u Budimpešti


Privredna komora: Jadranska magistrala mora biti prioritet - CdM\nPrivredna komora: Jadranska magistrala mora biti prioritet\nJadranska magistrala, kada je riječ o saobraćajnoj infrastrukturi kao osnovu za ekonomsko povezivanje regiona, mora imati prioritet zbog turističke konkurentnosti, ocijenjeno je na sjednici Odbora udruženja saobraćaja Privredne komore (PKCG).\nČlanovi Odbora su na sjednici u PKCG razgovarali i o rekonstrukciji putnog pravca Nikšić – Foča – Sarajevo, izgradnji mosta Verige i kraka obilaznice oko Podgorice do nikšićkih semafora, kao i o rješenju za feribot liniju od Bara do Barija.\nGeneralni direktor Direktorata za državne puteve Angelina Živković istakla je da je agenda saobraćajnog povezivanja zapadnog Balkana počela sa Berlinskim procesom.\n„Berlinskim procesom je utvrđena glavna saobraćajna mreža, potvrđena lista projekata na koridorima i usvojen paket reformskih mjera“, podsjetila je ona.\nKako je dodala, Evropska unija (EU) je kroz investicioni okvir za zapadni Balkan obezbijedila milijardu eura do 2020. godine, dok su na Bečkom samitu Crnoj Gori odobreni grantovi od 20 miliona eura za željeznički sektor i 25 miliona za energetski.\n„Do sada potpisani krediti za zapadni Balkan iznose 2,5 milijarde, odobreni investicioni grantovi 283 miliona, a kontribucija EU u okviru agende povezivanja 183 miliona eura“, rekla je Živković.\nJedan od identifikovanih projekata na glavnoj saobraćajnoj mreži u Crnoj Gori je modernizacija pruge Bar – Vrbnica. Riječ je o remontu gornjeg stroja, odnosno sanaciji tunela, mostova i signalizacije, koji će se sa 40 miliona eura finansirati iz granta i kredita Evropske investicione banke.\nNa sastanku je bilo riječi i o radovima na autoputu Bar – Boljare, odnosno prioritetnim dionicama Mateševo – Andrijevica i obilaznici oko Podgorice, kao i o apliciranju za 5,49 miliona eura WBIF grant sredstava za izradu idejnih projekata i elaborata o procjeni uticaja na životnu sredinu, o čemu se odluka očekuje u maju.\nRazgovarano je i o produžetku mediteranskog koridora, odnosno primorskoj varijanti Jadransko-jonskog autoputa, za koju je dobijeno četiri miliona eura granta za izrade studija izvodljivosti.\nZarade u sektoru saobraćaja porasle za 16 eura\nTakođe je saopšteno da je prosječan broj zaposlenih u sektoru saobraćaja u prošloj godini porastao 4,4 odsto u odnosu na 2015. godinu.\nU istom uporednom periodu prosječne bruto i neto zarade u sektoru saobraćaja porasle su za 16 eura.\n„Prevoz putnika u drumskom saobraćaju porastao je osam odsto, dok je promet robe veći 10,9 odsto. U željezničkom saobraćaju promet putnika porastao 3,9 odsto, a robe 41,2 odsto. Prevoz putnika u vazdušnom saobraćaju porastao je 12,9 odsto, a robe 2,4 odsto“, navodi se u Informaciji.\nPomorski saobraćaj je, kako je saopšteno, posljednjih godina pokazao negativne trendove, pa je u prošloj godini promet putnika smanjen 8,3 odsto, a robe 20,5 odsto.\n„Tokom prošle godine intenzivno se radilo na važnim infrastrukturnim projektima koji će značajno unaprijediti saobraćaj kao privrednu granu. Svakako je najvažnija izgradnja glavne dionice autoputa na kojoj se tokom prošle godine intenzivno radilo“, navodi se u Informaciji.\nTagoviJadranska magistrala Privredna komora\nVjetroelektrana na Možuri u funkciji do kraja novembra\nStigao brod za istraživanje nafte


RTS :: Protest novinara ispred Vlade Srbije\nDruštvo Protest novinara ispred Vlade Srbije\nProtest novinara ispred Vlade Srbije\nponedeljak, 11. jan 2016, 20:16 -> 20:21\nU Beogradu se ispred Vlade Srbije okupilo oko 300 ljudi na protestu "Novinari ne kleče/predsedniče vlade, ko je ministar odbrane" i zatražilo smenu ministra odbrane Bratislava Gašića zbog seksističke uvrede upućene novinarki B92.\nNa ulaz u Vlade Srbije postavljen je plakat sa siluetom novinarke iznad koga piše "jedna novinarka", a novinari su nosili papire na kojima je pisalo "Folow me" i "Novinari ne kleče".\nProtest novinara je i večeras kao i prethodni put održan u nekoliko gradova u Srbiji.\n(ponedeljak, 11. jan 2016, 21:12)\nbio sam medju prvima za smenu ali\nPosle ovih degutantnih protesta koji nemaju nikakve veze sa novinarstvom sada sam za to da se ne smeni jer ovo sada vise lici na jedan LINČ nego na pravdu i demokratiju. Uzas kolege novinari, UŽAS!\n(ponedeljak, 11. jan 2016, 21:06)\nda poprave utisak\ndanasnja konferencija za stampu im je ispala bruka i sramota,pa daj brze bolje ispred vlade,i uvek isti broj i ista lica,neznam,pocinjem da sumljam u sve sto rade....da nije iskreno.


Hajrić: Slobodna zona ne vrši pritisak na vlast, nego na opoziciju da je održi | N1 Srbija\nHajrić: Slobodna zona ne vrši pritisak na vlast, nego na opoziciju da je održi\n17.05.2019. |09.17 |\nSociolog Dario Hajrić ocenio je u Novom danu, govoreći o protestima, da se oseća da se gubi energija. "Sad gledamo opoziciju koja pokušava da restartuje stvari problematičnim idejama, tom Slobodnom zonom, koja ne vrši pritisak na vlast, nego na opoziciju da je održi", kaže.\n"To nije iznenađenje, kad vidimo kako su protesti postepeno skretali u desno, bez ikakvog razloga", kaže Hajrić.\n"To je protest protiv državnog nasilja, a opozicija je počela da ga usmerava na neke teme koje nisu u prvom planu", kaže.\n"A počeli smo da gledamo sve problematičnija imena i to je odbilo deo ljudi. Sad gledamo opoziciju koja pokušava da restartuje stvari problematičnim idejama, tom Slobodnom zonom, koja ne vrši pritisak na vlast, nego na opoziciju da je održi", kaže Hajrić.\n"Videli smo kako je reagovala vlast i to izuzetno oštro kada je opozicija prelazila nekakve granice, na Slobodnu zonu niko ne reaguje", kaže.\n"To iznova ponavljamo, a oni nastavljaju da rade iste stvari. Smišljaju kako da se rasporede, da sve izgleda drugačije, a da ostane isto. To je problem i ljudi na ulici i na formalnim organizovanjima. Ako će samo da rebrendiraju stvari, da menjaju imena, ništa od toga nema, i dalje ih vode isti ljudi", kaže.\n"Nije prvi put da opozicija nešto najavi i onda to ne uradi bez nekog vidljivog razloga. Stalno podižu ulog, stalno kažu taj i taj datum, ostajemo zauvek i ne desi se ništa. Ljudi se osete prevarenim", kaže on.\n"Time je pogođen veći deo Beograđana, a to nije bila tema. Stalno se zaboravlja da u fokusu treba da bude građanin, a ne opozicija ili vlast. Sistem je loš, dok ne promenimo način gledanja na to, da oni nama treba da služe, nigde se nećemo pomeriti", kaže.\n"Tako što gradske vlasti ne rade poslove kojima treba da s ebave, umesto toga rade neke sulude projekte kao što je rušenje Kalemegdana da bi se izgradila gondola", kaže.\nDario Hajrić Prelistavanje štampe protest Jedan od pet miliona Slobodna zona trg republike gondola Opozicija SNS\nKako "sobodna zona" vrsi pritisak?


N1 info\t17.05.2018 22:22\nPredsednik Srbije Aleksandar Vučić rekao je da je u Sofiji imao dobre razgovore tokom bilateralnih susreta sa Angelom Merkel, Terezom Mej i najmanje još deset zvaničnika. Govoreći o rešenju za Kosovo, Vučić je naglasio da u Srbiji postoji želja da se problem reši i da je ona sve svoje obaveze ispunila.\nVučić je naveo da je sa zvaničnicima razgovarao o problemima koji su pred nama, jer je to, ističe, posao lidera, a ne da govore o lepim stvarima.\n"Želim da verujem da će Srbija imati dovoljno snage, ukoliko bude volje za kompromisom na drugoj strani, da dođemo do rešenja za KiM koje će biti prihvatljivo za naše građane. Daćemo sve od sebe i boriti se, a da li ćemo uspeti – ne zavisi samo od nas", rekao je predsednik Srbije.\nNaveo je da je sa Tačijem razmenio nekoliko reči, i da to vidi kao čin ljubaznosti, a da bi za neku jaču ocenu morao da vidi neki veliki progres da bi mogao da kaže da je nešto bolje.\n"Siguran sam da moramo da nastavimo dijalog", rekao je Vučić.Odgovarajući na pitanja kada bi se moglo naći rešenje za KiM, Vučić je rekao da nije od onih koji bilo šta ograničavaju, posebno što nesporazum postoji još od pre Prve prizrenske lige, više od 140 godina.\n"To nije 140 dana", rekao je Vučić i dodao da u Srbiji postoji želja da se problem reši, da smatra da je Srbija uložila i napor i energiju i volju i sve svoje obaveze ispunila.\n"Dijalog će svakako biti nastavljen"\nVučić je ponovio da će svakako dijalog biti nastavljen, ali da za nastavak mora da postoji ispunjenje određenih uslova.\nPodsetio je da treba videti prvo šta je sa Briselskim sporazumom i njegovim ispunjavanjem.\n"Sve vas pitam da mi kažete sitnicu koju Srbija nije ispunila, nećete naći nijednu. Samo jedna obaveza druge strane je bila i tražimo samo nju da bude ispunjena, a to je ZSO", naglasio je Vučić.\n"Ako se ide u dijalog, mora da postoji želja za kompromisom obe strane, a ne da se šalju platforme 'nismo spremni ni za šta', to je kao platforma nekih političkih stranaka u Srbiji. Očekujete da Srbija sve da, a ne dobije ništa – to nije realno", poručio je predsednik Srbije.\nVučić je rekao da je takvu platformu usvojila vlada u Prištini, ali da ona na zahtev međunarodne zajednice nije poslata na usvajanje skupštini, jer bi to dramatično vezalo ruke svima.\nPredsednik Srbije pokazao je novinarima Briselski sporazum i ukazao da je stao na jednu stranu, te da je Srbija ispunila sve, jer njen potpis i reč nešto znače.\nPreneo je da svima kojima pokaže taj dokument nema šta da kaže.\n"Ja iznesem papir od 15 tačaka, a to sam pokazao i švedskom premijeru i pokažem da smo od 7. do 14. tačke sve ispunili, a od 1. do 6. nije ništa ispunjeno. Kako da bilo ko kaže da nije tačno. To su pokušali u Skoplju samo Albanci da kažu da nešto nije ispunjeno", objasnio je on.\nS Tačijem razmenio "nekoliko reči"\nVučić je ponovio da nije razgovarao sa Tačijem o dijalogu, već da je sa njim razmenio samo nekoliko reči.\n"Zbog nas moramo da rešavamo odnose sa Albancima, koji moraju biti mnogo bolji. Ako to ne rešimo, imaćemo bezbroj problema u godinama pred nama, od toga da će nam vrata EU biti zatvorena, do toga da nećemo moći da imamo tako uspešan rast i privredne rezultate", zaključio je Vučić.\nOn je rekao da je u Sofiji bilo razgovora i o infrastrukturnim projektima.\n"Jedan od njih je izgradnja auto-puta Niš–Priština. Očekujemo da do kraja godine suštinski krenemo u izgradnju tog puta. Osamdeset odsto bismo platili mi, a u finansiranju sa najpovoljnijim kamatnim stopama pomoći će EIB, a 20 odsto biće grantovi. To će mnogo značiti za najsiromašniji deo naše zemlje", rekao je Vučić.\n“Otvorili smo novo poglavlje za Zapadni Balkan”\nVučić je rekao i da je diskusija na samitu bila veoma interesantna, da je to bio "veoma otvoren i iskren razgovor", i da su se učesnici dogovorili o mnogim stvarima.\n"Usudiću se da kažem da smo otvorili novo poglavlje za budućnost Zapadnog Balkana, to je bio veoma važan sastanak za nas i nadam se da ćemo se mnogo bolje razumeti u budućnosti", rekao je Vučić.\n"S Merkel sam razgovarao o svim stvarima, ponosan sam na činjenicu da ona želi da nas sasluša. Razgovarali smo o svim regionalnim pitanjima, o srpskoj privredi i srpskom pravosuđu, rekao sam kancelarki da bez pozitivnog stava Venecijanske komisije svakako nećemo ići u bilo kakvo usvajanje ili predlaganje (izmena Ustava Srbije) Narodnoj skupštini", preneo je predsednik Srbije.\nVučić je posebno pomenuo mađarskog premijera Viktora Orbana jer je "najotvorenije tražio prijem Srbije do 2025. godine, tražeći da to bude jasno rečeno".\nMeđu projektima o kojima se razgovaralo u Sofiji, rekao je Vučić, su i auto-put Niš-Priština čija bi izgradnja počela ove godine, a "80 odsto bismo platili mi, Evropska investiciona banka će pomoći s najpovoljnijim kamatnim stopama, a 20 odsto bi bili grantovi - pokloni", dodao je Vučić.\nNaveo je da će taj put biti važan za najsiromašniji deo Srbije - deo Nišavskog okruga i Toplički okrug.\nRekao je i da je za Srbiju "veoma važan" danas potpisan sporazum o izgradnji gasnog interkonektora između Srbije i Bugarske, posebno zbog "problema koji se očekuju da će nastati u 2019. godini" pošto Srbija troši sve više gasa kako se industrijski razvija.